ישיבת מליאה, כנסת 16, פרוטוקול מספר הישיבה המאתיים-וארבעים-ושתיים של הכנסת השש-עשרה, 2005-04-06 00:00

יעקב ליצמן: פסיקת בג"ץ בעניין הגיור 4

אליהו ישי: פסיקת בג"ץ בעניין הגיור של הרפורמים והקונסרבטיבים 16

יוסף (טומי) לפיד: חשיבות שמירת הקשר בין יהדות הארץ ליהדות התפוצות 29

עבד-אלמאלכ דהאמשה: חילופי גברי בוועדות הכנסת 56

): הודעת יושב-ראש ועדת הכנסת 56

): הפגיעה בטוהר המערכת הממשלתית על-ידי ראש הממשלה והשרים 57

משה כחלון: חברי הכנסת, היום יום רביעי, כ"ו באדר ב' התשס"ה, 6 באפריל 2005.

משה כחלון: אני מתכבד לפתוח את כנס הפגרה המיוחד.

משה כחלון: נתחיל בהודעה לסגן מזכיר הכנסת.

משה כחלון: בבקשה, אדוני.

סגן מזכיר הכנסת דוד לב: ברשות ממלא-מקום יושב-ראש הכנסת, הנני מתכבד להודיע, כי הונחו על שולחן הכנסת – החלטת ועדת הכנסת בדבר אישור שינויים בהרכב הסיעתי של הכנסת, לפי חוק הכנסת, התשנ"ד-1994.

סגן מזכיר הכנסת דוד לב: בהתאם לסעיף 59(1) לחוק הכנסת, סיעת המפד"ל – המפלגה הדתית-לאומית, המזרחי – הפועל המזרחי בארץ-ישראל התפלגה לשתי סיעות: 1.

סגן מזכיר הכנסת דוד לב: סיעת המפד”ל – המפלגה הדתית-לאומית, המזרחי – הפועל המזרחי בארץ-ישראל, אשר תמנה ארבעה חברי הכנסת: זבולון אורלב, שאול יהלום, גילה פינקלשטיין וניסן סלומינסקי; 2.

סגן מזכיר הכנסת דוד לב: סיעת התחברות, אשר תמנה שני חברי הכנסת: אפרים איתם ויצחק לוי.

סגן מזכיר הכנסת דוד לב: החלטה בדבר תיקון טעות בחוק המדיניות הכלכלית לשנת הכספים 2005 (תיקוני חקיקה), התשס"ה-2005.

סגן מזכיר הכנסת דוד לב: תודה.

משה כחלון: תודה רבה.

משה כחלון: [נספחות.

משה כחלון: ]

משה כחלון: יושב-ראש ועדת הכספים, חבר הכנסת יעקב ליצמן, בבקשה.

משה כחלון: לאחר מכן נתחיל בדיון.

יעקב ליצמן: תודה רבה.

יעקב ליצמן: אדוני היושב-ראש, כנסת נכבדה, אני מדבר על תיקון טעות בחוק המדיניות הכלכלית לשנת הכספים 2005 (תיקוני חקיקה), התשס"ה-2005.

יעקב ליצמן: אדוני היושב-ראש, כנסת נכבדה, סעיף 49 לחוק המדיניות הכלכלית לשנת הכספים 2005 (תיקוני חקיקה), התשס"ה-2005, שהתקבל בכנסת ביום י"ח באדר ב' התשס"ה, 29 במרס 2005, עוסק בתיקון החוק לעידוד השקעות הון, התשי"ט-1959.

יעקב ליצמן: סעיף זה מוסיף סעיפים שונים לחוק עידוד השקעות הון, ובהם 51ב, שעניינו חלוקת דיווידנד.

יעקב ליצמן: בשל השמטה מקרית לא הוכנס סעיף 51ב לחוק האמור כפי שהוקרא ונתקבל בוועדה.

יעקב ליצמן: בישיבתה אתמול קבעה ועדת הכספים, לפי הצעת יושב-ראש הכנסת, כי הטעות היא טעות מקרית.

יעקב ליצמן: מבוקש בזאת מהכנסת להחליט על תיקון הטעות בהתאם לסמכותה לפי סעיף 10א לפקודת סדרי השלטון והמשפט, התש"ח-1948.

יעקב ליצמן: מאחר שחוק המדיניות הכלכלית לשנת הכספים 2005 (תיקוני חקיקה), התשס"ה-2005, טרם פורסם ברשומות, תיקון הטעות המוצע ישולב בנוסח כך שהחוק יפורסם ברשומות כמתוקן.

יעקב ליצמן: אבקשכם להחליט על תיקון בהתאם לקביעת ועדת הכספים.

יעקב ליצמן: תודה רבה.

משה כחלון: תודה רבה.

משה כחלון: אנחנו מתחילים בדיון.

משה כחלון: לפני כן נערוך הצבעה על ההודעה של יושב-ראש ועדת הכספים.

משה כחלון: הצבעה מס' 1 בעד ההחלטה – 14 נגד - 1 נמנעים - אין ההחלטה בדבר תיקון טעות בחוק המדיניות הכלכלית לשנת הכספים 2005 (תיקוני חקיקה), התשס"ה-2005, נתקבלה.

משה כחלון: בעד ההחלטה – 14, נגד - 1, אין נמנעים.

משה כחלון: אני מודיע שההחלטה אושרה.

משה כחלון: אנחנו ממשיכים בסדר-היום – פסיקת בג"ץ בעניין הגיור.

משה כחלון: מנמק יושב-ראש תנועת ש"ס, חבר הכנסת אלי ישי.

משה כחלון: בבקשה.

אליהו ישי: אדוני היושב-ראש, חברי חברי הכנסת, זומן פה דיון מיוחד בפגרה, אף שהיה ידוע לנו שהרבה חברי כנסת נמצאים בחו"ל.

אליהו ישי: אבל, חשבתי שההחלטה האומללה, הרת האסון, שמסכנת את היציבות, את הביטחון הכלכלי והסוציאלי ואת ביטחון מדינת ישראל, החלטה המסוכנת מאין כמוה, מחייבת דיון.

אליהו ישי: אני חושב שזאת ההחלטה המסוכנת ביותר שבית-המשפט החליט מאז קום המדינה ועד היום.

אליהו ישי: אני לא רוצה להתלהם ולתקוף, מכובדי שר הפנים.

אליהו ישי: אין לי עניין להפוך את זה לנושא דתי--חילוני כביכול, כי זה לא נכון.

אליהו ישי: יותר מ-70% מכלל אזרחי מדינת ישראל חרדים מהפסיקה הזאת, מתנגדים להחלטה הזאת; אפילו 80%.

רן כהן: מאיפה אתה יודע?

אילן ליבוביץ: מאיפה הנתון?

אליהו ישי: תשמע עד הסוף.

אליהו ישי: אני יודע שיהיו פה אנשים משינוי, ועוד, שמשבחים את ההחלטה, אבל אני מצפה מחברי הבית, מחברי הכנסת, להתבונן – כל אחד ואחד עם עצמו, עם מצפונו – לקראת מה אנו הולכים.

אליהו ישי: הייתי מציע לכל אחד לעיין בפסק-הדין, ובפרט לשמוע את שופטי המיעוט, שאף אחד מהם לא חשוד בחרדיות או בדעות בעד הדת לכאורה – לא פרוקצ'יה ולא שופטים נוספים:

אליהו ישי: הם מצביעים על סכנה גדולה מאוד בעצם ההחלטה.

אליהו ישי: אני כבר לא מדבר, אדוני היושב-ראש, על כך שבעשור האחרון 80% מהפסיקות של בית-המשפט העליון היו אנטי דת.

אליהו ישי: זה על-פי מחקר של "מנוף", המרכז למידע יהודי, שליקט מכל העשור האחרון והגיע למסקנה הכואבת והצורבת, שבעם היהודי, במדינת ישראל, בית-משפט העליון – 80% מפסיקותיו נעשו באופן אנטי-דתי.

אליהו ישי: זה מזעזע כשלעצמו, אבל אני לא אקדיש את הדיון היום לוויכוח עם בית-המשפט העליון, על דרכי השיפוט ועל ההלכות שהוא קובע, על המאבקים שהוא מפנה לכנסת.

אליהו ישי: אחד השופטים אפילו אמר שהכנסת צריכה להחליט, והוא צודק.

אליהו ישי: אז אם הכנסת צריכה להחליט – ריבונו של עולם, למה השופטים מחליטים שיש "גיור קפיצה"?

אליהו ישי: בואו נשאיר את זה לכנסת.

אליהו ישי: שבית-המשפט ינזוף בכנסת שלא עושה את עבודתה, שלא פוסקת ולא מחליטה בעניין הגיור.

אליהו ישי: בבקשה – כנסת ישראל היא שצריכה להחליט, לטוב או לרע.

אליהו ישי: הציבור גם ישפוט אותנו אם החלטנו נכון, אם לא החלטנו נכון ולמה לא החלטנו.

רן כהן: הם לא החליטו בעניין גיור, הם החליטו בעניין מעמד במדינת ישראל.

אליהו ישי: הם החליטו בעניין "גיור קפיצה".

אליהו ישי: ידידי, חבר הכנסת רן כהן, תקרא את דעת המיעוט – מה השופטים אומרים, מה הסכנה.

אליהו ישי: כשמישהו מאתנו חולה, הוא הולך לרופא, והוא גם בוחר את הרופא הכי טוב; כשאדם רוצה לבנות בניין, הוא לוקח מהנדס טוב, קבלן טוב – אנשי מקצוע; כשאתה רוצה להתגייר אתה צריך לקחת דיין הגון, שמבין בהלכה – דיין יהודי, על-פי מסורת ישראל.

אליהו ישי: איך אמר הרב עמאר בצדק?

אליהו ישי: גוי של שבת הוא יכול להיות.

אליהו ישי: נו, מה אני יכול לעשות?

אליהו ישי: יש תנועה שקוראת לעצמה "התנועה ליהדות מתקדמת".

אליהו ישי: לצערי הרב, זו התנועה ליהדות נעלמת.

אליהו ישי: ועכשיו תסתכל לי בעיניים: האם יש יהודים בין הרפורמים בדור שלישי?

אליהו ישי: כולם מתבוללים בסופו של דבר.

רן כהן: על מה אתה מדבר?

רן כהן: היהדות הרפורמית מצילה יהודים מהתבוללות.

קולט אביטל: למה אתה מדבר כך?

אליהו ישי: רן, תאמין לי, זאת תהיה החלטה היסטורית של העם היהודי.

אליהו ישי: זו תהיה הכרעה היסטורית, זה יהיה תקדים היסטורי.

אליהו ישי: זו תהיה סכנה קיומית לעם היהודי.

אליהו ישי: אני לא מדבר בהיבט הדתי לעומת הלא-דתי.

אליהו ישי: בשיטה הזאת, חבר הכנסת דהן – אתה יכול להגיד לה – כשהייתי שר הפנים, אלפים ברשות הפלסטינית רצו להתגייר כדי לקבל סל קליטה.

אליהו ישי: אני רוצה לשאול את שר הפנים, איך הוא יכול להחליט שמי שנוסע לרמאללה לא יעשה "גיור קפיצה"?

אליהו ישי: למה לא, אזרח רוצה "גיור קפיצה"; לכאורה, למה לא?

אליהו ישי: הוא רוצה – ישבו שני רפורמים ברמאללה, הרי הכול עניין של כסף - - -

קולט אביטל: ברמאללה?

קולט אביטל: מה אתך?

אליהו ישי: חברת הכנסת קולט אביטל, בשביל להיכנס לאגודה שיתופית – תאמיני לי, למלא טפסים ולהיכנס לאגודה שיתופית הרבה יותר קשה.

אליהו ישי: להיות חברי מועדון הרבה יותר קשה.

אליהו ישי: מה זה, כל כך פשוט להיכנס לעם היהודי?

אליהו ישי: תראו, אני אומר את הדברים בכאב, אני לא רוצה להתלהם, אני אומר את הדברים מתוך כאב עצום, לא קשור לנושא דתי בכלל, לא קשור ליהדות ולדת; אני מדבר כחבר הכנסת, כאזרח במדינת ישראל, כמי שרואה את ההחלטה בחרדה.

אליהו ישי: זה לא קשור לדת - אדוני היושב-ראש, אפשר לבקש קצת שקט?

משה כחלון: חבר הכנסת ישי, אני לא מורה בבית-הספר.

משה כחלון: כאן יושבים חברי הכנסת; תדבר.

משה כחלון: מי שירצה להקשיב - יקשיב.

אליהו ישי: אם תביא בחשבון את זמן ההפרעות אין לי שום בעיה, אני יכול לדבר עוד שעה.

משה כחלון: חבר הכנסת ישי, הבמה שלך.

משה כחלון: בבקשה.

רן כהן: אלי, אף שהדברים שלך מרגיזים, שומעים אותך טוב.

אליהו ישי: אדוני היושב-ראש, חברי חברי הכנסת, אני רוצה לומר: א.

אליהו ישי: יש להתבונן בעצם ההחלטה, ההחלטה האומללה, בתשובה - - -

משה כחלון: חבר הכנסת אלון.

אליהו ישי: - - - בהחלטה של בג"ץ שאומרת - "גיור קפיצה".

אליהו ישי: זאת אומרת, בית-המשפט העליון מחליט ומאשר, שכל מי שרוצה להערים על מדינת ישראל, לשקר למדינת ישראל, לקנות אזרחות – תראו מה שופטי המיעוט אומרים: באיזו קלילות אדם ייסע לקפריסין – גם לשיטתך, כלומר בהליך רפורמי, הוא צריך לעבור תהליך, לראות אם הוא רוצה להיות יהודי, מה הסיבה לכך שהוא רוצה להיות יהודי – מה קרה?

אליהו ישי: הרי אלפי שנים העם היהודי נרדף.

אליהו ישי: היינו בגלות, אלה שבאו מפולין, מרומניה, מתוניס, ממרוקו, מסודן, מקזחסטן, מבוכרה, מרוסיה – הרי היינו בתפוצות אלפי שנים, בלי דגל, בלי המנון, בלי צבא ובלי מדינה – יהודים מסרו את נפשם על היהדות שלהם.

אליהו ישי: יהודים מסרו את נפשם, מתו על קידוש השם כדי לשמור על היהדות שלהם, כדי לומר: אני יהודי.

אליהו ישי: ללא מסירות הנפש שלהם וללא תורת ישראל, הרי למה היינו נשארים עם יהודי?

אליהו ישי: אני מדבר ברמה האישית, חבר הכנסת רן כהן – למה נשארנו עם יהודי לפני שקמה המדינה?

אליהו ישי: מה שמר על העם היהודי?

רן כהן: ההיסטוריה, התרבות.

אליהו ישי: למה יהודי תימן, עירק, לוב, סודן, אירופה – למה היהודים נשארו יהודים?

אליהו ישי: למה?

אליהו ישי: כי יש לנו יהדות אחת.

אליהו ישי: אין זרמים ביהדות, אדוני היושב-ראש.

רוני בריזון: יש זרמים ביהדות.

אליהו ישי: אין זרמים ביהדות.

אליהו ישי: יש יהדות אחת, ויש זרמים של מים עכורים שרוצים להרוס את היהדות.

רן כהן: מי מחליט על זה?

רן כהן: יש זרמים ביהדות.

אליהו ישי: זרמים שנלחמים נגד היהדות.

רן כהן: תסלח לי, אתה במים נקיים ואני במים עכורים?

רן כהן: על מה אתה מדבר?

רן כהן: למה אין זרמים?

רן כהן: יש זרמים.

רן כהן: טוב מאוד שיש זרמים.

משה כחלון: חבר הכנסת כהן.

משה כחלון: חבר הכנסת ישי, אני עוצר את השעון עד שייפסקו ההפרעות.

משה כחלון: לידיעת חברי הכנסת, אני מתכוון לאפשר לחבר הכנסת ישי להשלים את דבריו, גם אם זה ייקח 20 דקות במקום עשר.

משה כחלון: אתם תפריעו – אני אעצור את השעון.

משה כחלון: הכינוס הזה הוא כינוס פגרה מיוחד, והוא מתקיים לא כדי שיפריעו לחבר הכנסת ישי, יוזם הדיון, לדבר.

משה כחלון: בבקשה.

אליהו ישי: אדוני היושב-ראש, חברי חברי הכנסת, בכל אלפי שנות הגלות שלנו, מכיוון ששמרנו על העקרונות ועל תורת ישראל, ומכיוון שתמיד היתה יהדות אחת, היא שמרה על עצמה ונשארנו עם והגענו לארץ.

אליהו ישי: אחרת היינו מתרסקים.

אליהו ישי: כמה מעצמות, כמה אימפריות נעלמו?

אליהו ישי: חבר הכנסת רן כהן, תסכים אתי, אתה בקיא בהיסטוריה – כמה מעצמות נעלמו?

אליהו ישי: כמה אימפריות נעלמו?

אליהו ישי: העם היהודי, מה הוא לא עבר?

אליהו ישי: מאבקים, אינקוויזיציה, גירוש, שואה; השם ירחם כמה העם הזה עובר וסובל, והוא נשאר חזק, בא לכאן, הקים מדינה ויש לו ארץ.

אליהו ישי: הוא חזק.

אליהו ישי: מה החזיק אותו?

אליהו ישי: למה אף אומה לא יכולה לעם היהודי?

רן כהן: ההיסטוריה והגורל.

אליהו ישי: יש עם יהודי אחד.

אליהו ישי: לפחות יש פה הסכמה שהעם היהודי הוא אחד.

אליהו ישי: אם אנחנו רוצים - -

נסים זאב: יש גם הלכה אחת.

משה כחלון: חבר הכנסת זאב.

אליהו ישי: - - לשמור על היהדות שלנו, חברי חברי הכנסת, אני יכול להרשות לעצמי לומר – אני מתחנן, בואו לא נהפוך את הדיון הזה לעניין של דתיים--חילונים.

אליהו ישי: כל אחד, לפני שהוא מדבר, יקרא את החלטת בית-המשפט, יקרא טוב את דעת המיעוט, יביא בחשבון את ההיבט הביטחוני של מדינת ישראל, את ההיבט הכלכלי של מדינת ישראל, את ההיבט החברתי של מדינת ישראל.

אליהו ישי: מי שלא אכפת לו ההיבט היהודי, הפן ההלכתי - לפחות שיביט בפן החברתי, הכלכלי, הביטחוני.

אליהו ישי: הרי אלפי גויים, אלפי עובדים זרים - רבבות ומאות אלפים - רוצים להיות יהודים על מנת לקבל את האזרחות שלהם, על מנת לקבל סל קליטה.

אליהו ישי: מה קורה בארצות-הברית?

אליהו ישי: "גרין קארד" - כדי לקבל אותו מחכים שנים, אם בכלל.

אליהו ישי: רק אשרה לעבודה, כמה שנים לוקח לבן-אדם לקבל?

אליהו ישי: לא אזרחות.

אליהו ישי: ארצות-הברית היא מדינה נאורה - -

רוני בריזון: - - - מציע לשנות את חוק השבות - - -

אליהו ישי: - - אזרח שרוצה היום לקבל "גרין קארד" בארצות-הברית, כמה זמן זה לוקח לו?

קריאות: - - -

אליהו ישי: אשרה לעבודה, כמה שנים לוקח לקבל?

אליהו ישי: וזה בארצות-הברית, וככה בכל המדינות המתוקנות, אף שמדינה נוצרית, מה אכפת לה?

אליהו ישי: אם לגרמניה יבוא נוצרי צרפתי, או משווייץ, או מפולין, או מרומניה, רומני שיבוא לקבל אזרחות בצרפת, מה רע?

אליהו ישי: הוא נוצרי והוא נוצרי.

אליהו ישי: תראו איך הצרפתים נאבקים לשמור על האזרחות שלהם.

אליהו ישי: ותראו מה קורה במדינת ישראל - שיגעון שאין בשום מדינה בעולם; שיגעון וטירוף שאין בשום מקום בעולם.

אליהו ישי: הרי ההחלטה הזאת - עוד הרבה שנים, עשרות שנים, נראה את ההשלכות שלה, את האסון שהיא מביאה, ואז מה נגיד פה?

אליהו ישי: איבדנו את העם היהודי?

אליהו ישי: אני אספר לכם סיפור.

אליהו ישי: כשהייתי שר הפנים, הגעתי למשרד וקיבלתי מכתב מאזרחית ישראלית יהודייה שהתחתנה עם עובד זר.

אליהו ישי: לימים, פעלה לגייר אותו, והצליחה לגייר אותו עוד לפני שנכנסנו למשרד.

אליהו ישי: אחרי כמה שנים היא כותבת לי במכתב - שמרתי את המכתב אבל לא הצלחתי להביא אותו, כי הכול נמצא בארכיון של משרד הפנים.

אליהו ישי: אולי תוכל להמציא לי אותו, אופיר.

אופיר פינס-פז: בחפץ לב.

אליהו ישי: היא כותבת שהיא מבקשת לגרש את בעלה לחוץ-לארץ.

אליהו ישי: שאלתי אותה: למה, התחתנת אתו, מה קרה?

אליהו ישי: היא אומרת לי שהוא מכה אותה ויש מריבה ביניהם, והוא אמר לה משפט חריף מאוד - התלבטתי מאוד אם לומר את זה או לא, אבל היות שהיא כתבה את זה אני יכול לומר - שחבל שהיטלר לא גמר אתכם, והוא ברח לה מהבית.

אליהו ישי: היא רוצה שאני אתפוס אותו, כשר הפנים.

אליהו ישי: היא אומרת לי: תגרש אותו לרומניה.

אליהו ישי: אמרתי לה: איך אני יכול לגרש אותו, הוא כבר אזרח ישראלי.

אליהו ישי: היא אומרת לי: הוא התגייר סתם, והוא אמר לה: התגיירתי רק כדי לקבל את התנאים ואת הכול.

אופיר פינס-פז: הוא התגייר כאורתודוקסי - - -

אליהו ישי: וזאת כשהוא התגייר גיור אורתודוקסי, כן.

אליהו ישי: אופיר, הוא התגייר גיור כשר, אורתודוקסי, לשיטתך - -

רן כהן: נו, אז מה.

אליהו ישי: - - ותראה מה קרה.

קריאות: - - -

אליהו ישי: אדרבה.

אליהו ישי: גיור אורתודוקסי, שלשיטת

אליהו ישי: כם הוא קשה, זה לא פשוט וזה מסובך, וזה לא קל ויש כאלה שמרמים, גם בגיור אורתודוקסי, אז מה אתה רוצה לעשות עכשיו?

רן כהן: גם גיור אורתודוקסי הוא לא ערובה ליהדות יותר טובה.

משה כחלון: חבר הכנסת ישי, אני מבקש לסיים.

אליהו ישי: אגב, אדוני היושב-ראש, אני לא מכיר מושג של גיור שלא על-פי ההלכה.

אליהו ישי: גיור זה מושג הלכתי, אז אם אתם רוצים לבוא ולקבוע כלל - לא "גיור קפיצה" - תקבעו שאנחנו רוצים להכניס למועדון החברים במדינת ישראל עוד מאות אלפי נפש, גויים.

אליהו ישי: נגוון - נקבע מכסות.

נסים זאב: אפשר להביא עוד מיליון גויים מאוקראינה - - -

אליהו ישי: הרב נסים זאב, נקבע מכסות.

אליהו ישי: חלק פלסטינים - נקבע למשל 10,000 פלסטינים; אוקראינים- 5,000; רומנים - 7,000; סינים - 15,000.

אליהו ישי: בואו נקבע מכסות.

אליהו ישי: גם במדינות מתוקנות קובעים לפחות מכסות, אז בואו נקבע מכסה כדי להכניס אותם לעם היהודי, כאזרחים במדינת ישראל, ללא שום קשר.

אליהו ישי: לפחות אל תשקר לעצמך - תרשום אותו יהודי - הוא לא יהודי.

אליהו ישי: אם מדינת ישראל רוצה להכניס תחת חסותה עוד מאות אלפי איש, אחר כך כבר הסכנה - ואני אומר פה משפט חריף - יש סכנה של המהפכה שתהיה במדינת ישראל - בצבא, בחברה, בכלכלה - של זרים שישלטו פה וישפיעו ויביאו פה למאבק ולמלחמה בתוך מדינת ישראל, בתוך העם היהודי, עם שנאת זרים.

אליהו ישי: אגב, אני לא מחדש שום חידוש.

אליהו ישי: כשהייתי שר העבודה והרווחה סיירתי ברחבי העולם, בכמה מקומות - בצרפת, בבריטניה.

אליהו ישי: אמר לי שר העבודה והרווחה הצרפתי: אתם יהודים, אתם כל כך בקלילות מרשים לעצמכם להכניס עובדים זרים; מה, אתם לא מפחדים?

אליהו ישי: היום צרפת לא יודעת איך להתמודד עם העובדים הזרים בצרפת.

אליהו ישי: שאלתי אותו: מה זה מפריע לך?

אליהו ישי: הוא נוצרי והוא נוצרי.

אליהו ישי: הוא אומר לי: זה לא קשור.

אליהו ישי: הוא נוצרי ואנחנו נוצרים, בצרפת זה עניין אחר, אבל עצם העובדה שהוא רומני או בולגרי, או לא משנה מי, או מלוב, שהוא מתערבב פה עם העם - זה פוגע בתרבות הצרפתית.

משה כחלון: חבר הכנסת ישי, אני מבקש לסיים.

אליהו ישי: אני מסיים.

אליהו ישי: הוא אומר: איך אתם כעם יהודי פוגעים בעיקרון של העם היהודי שלכם ובזהותו?

אליהו ישי: אפשר לקבל החלטה אחרת.

אליהו ישי: אם מישהו השתגע פה, אם מישהו השתגע, ואם השתגענו - אז בואו נקבל החלטה כמה מכניסים לארץ, כמה מאות אלפים או כמה רבבות של גויים מרחבי העולם; נקבע: אלה גויים שרוצים להיות אזרחי מדינת ישראל, ותנו להם אזרחות.

אליהו ישי: תנו להם אזרחות.

אליהו ישי: אתם רוצים - בבקשה, אבל אל תעשו צחוק.

אליהו ישי: אל תעשו צחוק לא מההלכה ולא מהעם היהודי.

אליהו ישי: כפי שאמרתי, אלפי שנים העם היהודי שמר על יהדותו.

אליהו ישי: לפחות לא נעשה צחוק מהמושג יהודי.

אליהו ישי: יהודי יש אחד.

משה כחלון: תודה רבה, חבר הכנסת ישי.

אליהו ישי: אני כבר מסיים.

אליהו ישי: יהודי יש אחד.

אליהו ישי: הלכה יש אחת.

אליהו ישי: אין דרך אחרת לעשות גיור.

אליהו ישי: גיור זה על-פי ההלכה.

אליהו ישי: חברי חברי הכנסת, אנחנו נביא בתחילת המושב הצעת חוק שתתקן את זה, שהגיור יהיה על-פי הרבנות הראשית לישראל - -

רוני בריזון: - - -

אליהו ישי: - - אך ורק על-פי הרבנות הראשית לישראל, ואם מדינת ישראל או בית-המשפט העליון חשקה נפשם עוד ב-100,000 גויים במדינה, שזה יביא לאסון - - -

רן כהן: אלי, אלי, זו כפייה דתית - - -

משה כחלון: חבר הכנסת כהן, אני מבקש לאפשר לו לסיים.

אליהו ישי: אז אפשר לקבל את ההחלטה - - -

רן כהן: זו כפייה דתית.

אליהו ישי: אני נגד כפייה דתית.

רן כהן: זו כפייה דתית.

אליהו ישי: לכן, אני לא מגייר בכוח.

רן כהן: - - - להשתלט בחוק כדי - - -

משה כחלון: חבר הכנסת כהן, תסיימו את השיחה למטה.

אליהו ישי: אני נגד כפייה דתית, ולכן אנחנו לא מגיירים בכוח.

אליהו ישי: אני נגד כפייה דתית, איך אני אגייר בכוח?

אליהו ישי: מי שרוצה להיות יהודי - - -

רן כהן: אם אתה רוצה חוק - זו כפייה.

משה כחלון: חבר הכנסת ישי.

אליהו ישי: אמרה השופטת - - -

קריאות: - - -

שלמה בניזרי: זאת כפייה חילונית.

משה כחלון: חבר הכנסת ישי.

אליהו ישי: אני רוצה לסיים בצורה מכובדת.

משה כחלון: חבר הכנסת כהן.

נסים זאב: מה אתה רוצה, שמיליון גויים יבואו ויגידו ויצהירו שהם יהודים, והם יהיו יהודים?

נסים זאב: מה אתם רוצים פה, מה?

אליהו ישי: הרב נסים, אני מסיים.

קריאות: - - -

משה כחלון: חברי הכנסת, אני מבקש לאפשר לו לסיים.

משה כחלון: משפט לסיום, אדוני.

אליהו ישי: מי שרוצה להיות יהודי - אומרת אחת השופטות פה - זה גם עניין בינו לבין כוהנו, לבין בורא עולם, האם באמת הוא רוצה להיות יהודי או לא.

אליהו ישי: ואם הוא באמת רוצה להיות יהודי, הוא מכיר את הדרך - -

רוני בריזון: רוצה להיות רפורמי - - -

אליהו ישי: - - אבל אם הוא רוצה לנצל את הפרצה, ועכשיו בית-המשפט העליון נתן לו חותמת – "גיור קפיצה" - אני קורא לזה "גיור אוונטה" - - -

קריאות: - - -

מרינה סולודקין: - - -

אליהו ישי: אם אנחנו רוצים לאפשר לו לרמות את מדינת ישראל ולקבל סל קליטה ולשקר לעם, ואם אנחנו כחברי הכנסת רוצים לתת לזה הכשר, או בית-המשפט העליון - זה יהיה אסון לעם היהודי.

משה כחלון: תודה רבה.

אליהו ישי: בעזרת השם, עם ישראל ינצח.

אליהו ישי: כמו שאלפי שנים שמרנו על היהדות שלנו - גם הערב-רב של דורנו פה לא יצליח בהחלטה האומללה הזאת לעשות שינוי.

משה כחלון: תודה רבה, אדוני.

משה כחלון: פסיקת בג"ץ בעניין הגיור של הרפורמים והקונסרבטיבים - יושב-ראש האופוזיציה, חבר הכנסת טומי לפיד, בבקשה.

יוסף (טומי) לפיד: אדוני היושב-ראש, זאת ישיבה מיותרת לחלוטין של הכנסת - -

שלמה בניזרי: אז למה באת?

יוסף (טומי) לפיד: - - אפילו חברי המפלגה של אלי ישי חושבים כך.

יוסף (טומי) לפיד: יושבים פה עכשיו בכנסת יותר חברי שינוי מחברי ש"ס - זו הצגה מיותרת לגמרי.

אליהו ישי: אתה חצוף, אתה יודע?

אליהו ישי: אתה יודע שהם נמצאים בחו"ל.

יוסף (טומי) לפיד: אדוני היושב-ראש.

משה כחלון: חבר הכנסת ישי.

יוסף (טומי) לפיד: אדוני היושב-ראש, אני רוצה לברך את היהודים הטובים שעליהם אנחנו מדברים שיושבים בגלריה.

יוסף (טומי) לפיד: יושבים שם נציגי האגודה לפלורליזם יהודי, ויושבים שם המגוירים כחוק על-פי הדין, לפי בג"ץ.

יוסף (טומי) לפיד: ועדיין יש שופטים בישראל ויש חוק בישראל, וזה החוק במדינת ישראל.

יוסף (טומי) לפיד: אנשים אלה - אני נפגשתי אתם היום.

יוסף (טומי) לפיד: כל אחד מהם מדבר עברית לא פחות יפה ממך, אלי ישי; כל אחד במסירות נפש רצה להיות יהודי.

יוסף (טומי) לפיד: אשה פה סיפרה לי: התחילו עם הבעל היהודי שלי, יליד הארץ, אמרו: קודם כול נבדוק מה יש לו בפריג'ידר, ואז אנחנו נגיד לך אם את יכולה להתגייר.

יוסף (טומי) לפיד: משטרת פריג'ידר - - -

יעקב מרגי: מה לעשות, אנחנו העם היהודי, וההלכה היהודית היא שתקבע, לא אתה - -

יוסף (טומי) לפיד: רבותי - - -

יעקב מרגי: - - לא הקפריזות שלך, לא הגחמות שלך - - -

משה כחלון: חבר הכנסת מרגי.

קריאות: - - -

יעקב מרגי: לא הקפריזות שלך, לא הגחמות שלך - - -

משה כחלון: אני עוצר את השעון, חבר הכנסת לפיד.

משה כחלון: אני עוצר את השעון עד שיירגעו הרוחות.

קריאות: - - -

משה כחלון: מובן שגם בנאום של חבר הכנסת לפיד אני עוצר את השעון בשל המהומות.

משה כחלון: בבקשה, אדוני.

קריאות: - - -

רן כהן: תראה לי איפה כתוב "פריג'ידר" בהלכה היהודית.

יוסף (טומי) לפיד: רבותי, אתם פה נולדתם יהודים, הם בחרו - -

אליהו ישי: ממשלת הקפיצה.

יוסף (טומי) לפיד: - - להיות יהודים - -

אליהו ישי: זאת ממשלת הקפיצה.

יוסף (טומי) לפיד: - - הם בחרו לחיות בארץ-ישראל, הם למדו שנה, הם יודעים יותר ממה שאתם יודעים.

שלמה בניזרי: גם יותר ממך.

שלמה בניזרי: גם יותר ממך.

יוסף (טומי) לפיד: רבותי, אתם עושים מעשה רע כל כך, שאין לכם מושג.

יוסף (טומי) לפיד: כשהייתי נער, הייתי מוקף יהודים שביקשו להוכיח שהם גויים כדי להציל את חייהם, והגויים לא נתנו להם.

יוסף (טומי) לפיד: לא חשבתי שיגיע יום שבמדינת ישראל יהודים לא ייתנו ליהודים - -

יעקב מרגי: תתבייש בהשוואה.

יוסף (טומי) לפיד: - - להיות יהודים.

יעקב מרגי: תתבייש בהשוואה שאתה עושה.

משה כחלון: חבר הכנסת מרגי.

יעקב מרגי: תתבייש לך.

משה כחלון: חבר הכנסת מרגי.

יעקב מרגי: יש לך מוסר כפול.

יעקב מרגי: יש לך מוסר כפול בנושא ההשוואה.

יעקב מרגי: יש לך מוסר כפול בנושא ההשוואה.

משה כחלון: חבר הכנסת מרגי, אני קורא אותך לסדר פעם ראשונה.

יעקב מרגי: יש לך מוסר כפול.

משה כחלון: חבר הכנסת מרגי, קראתי אותך לסדר, אם לא שמעת.

משה כחלון: בבקשה.

משה גפני: כמה כסף צריך לשלם לך כדי שתוותר על הנאום הזה?

יעקב מרגי: 700 מיליון.

משה כחלון: חבר הכנסת גפני.

יוסף (טומי) לפיד: חבר הכנסת גפני, אני יודע - -

אליהו ישי: - - -

משה כחלון: חבר הכנסת אלי ישי.

יוסף (טומי) לפיד: - - שכך אתם מסדירים את הדברים ביניכם, לא אצל שינוי.

משה גפני: אתה עשית את זה יותר טוב מכולנו.

משה כחלון: תודה רבה.

משה כחלון: חברי הכנסת.

משה גפני: מה התעריף שלך?

משה כחלון: חבר הכנסת גפני.

משה כחלון: חבר הכנסת גפני, תודה רבה.

משה כחלון: בבקשה, אדוני.

יוסף (טומי) לפיד: לא כל החלטה של בית-הדין הגבוה לצדק היא לרוחי.

יוסף (טומי) לפיד: אחרי פסק-הדין בנושא הגיורים, בית-הדין הגבוה לצדק הוציא פסק-דין שאיננו לרוחי, מפני שהוא - -

משה גפני: עוד 30 מיליון ויהיה שקט?

רוני בריזון: 30 מיליון אתה רוצה בשביל לשתוק?

משה כחלון: חבר הכנסת גפני.

משה כחלון: חבר הכנסת בריזון.

משה כחלון: תודה.

יוסף (טומי) לפיד: - - מתערב בזכותו של אדם לעבוד בשבת, אם הוא רוצה לעבוד בשבת.

יוסף (טומי) לפיד: האם יעלה בדעתי לכנס את הכנסת ולתקוף את בית-הדין הגבוה לצדק מפני שהוא פסק בניגוד לדעתי?

יוסף (טומי) לפיד: האם זה עולה בדעתם של אנשים שפויים במדינה דמוקרטית?

אליהו ישי: אתה אמרת על נשיא בית-המשפט העליון שהוא דיקטטור.

משה כחלון: חבר הכנסת ישי.

אליהו ישי: אתה אמרת על ברק שהוא דיקטטור.

משה כחלון: חבר הכנסת ישי, בישיבה.

אליהו ישי: מה הכפילות הזאת?

אליהו ישי: הוא אמר על ברק שהוא דיקטטור.

משה כחלון: תודה, תודה רבה.

משה כחלון: ההערה שלך נרשמה בפרוטוקול, חבר הכנסת ישי.

משה כחלון: תודה.

אליהו ישי: אתה צבוע.

משה כחלון: תודה רבה.

משה כחלון: בבקשה, אדוני.

יוסף (טומי) לפיד: הקפיצות האלה, חבר הכנסת ישי, נועדו להבטיח שלוש שורות ב"יתד נאמן", זה בסדר.

יוסף (טומי) לפיד: אתה יכול לשלוח את זה לעיתון.

אליהו ישי: אני ממש מרחם עליך.

משה כחלון: תודה.

משה כחלון: בבקשה, אדוני.

צבי הנדל: לא כולם צבועים כמוך.

יוסף (טומי) לפיד: רבותי, כאשר אני מתנגד לתוצאות של פסק-דין של בג"ץ, אני יודע שזה החוק במדינת ישראל - -

אליהו ישי: אדוני היושב-ראש, הוא אמר על נשיא בית-המשפט העליון "דיקטטור".

יוסף (טומי) לפיד: - - ואני, כחבר הכנסת, צריך לעשות כמיטב יכולתי - -

משה כחלון: תודה.

משה כחלון: תודה.

משה כחלון: חבר הכנסת ישי, שמענו את זה.

משה כחלון: זה נרשם בפרוטוקול.

יוסף (טומי) לפיד: - - כדי לשנות את החוק, וגם אתם יכולים לנסות לשנות את החוק בלי לתקוף את בית-הדין העליון, ששומר על קיומה של מדינת ישראל כמדינת חוק.

עוזי לנדאו: אסור למתוח ביקורת על בית-הדין העליון?

יוסף (טומי) לפיד: אני אמרתי לך שאני לא מאושר מפסק-הדין ביחס לשבת, אבל בית-הדין העליון אומר שזה החוק במדינה - -

עוזי לנדאו: על זה אין ויכוח.

יוסף (טומי) לפיד: - - ואני אקבל את זה.

נסים זאב: זה לא חוק, זו הלכה.

יוסף (טומי) לפיד: רבותי, אתם יודעים - - -

רוני בריזון: ההלכה היא לא חוק במדינת ישראל.

משה כחלון: חבר הכנסת בריזון, אתה מפריע ליושב-ראש המפלגה שלך.

רוני בריזון: אין ברירה.

יוסף (טומי) לפיד: מדינת ישראל היא המדינה היחידה - - -

נסים זאב: מה אם ברק יחליט?

יוסף (טומי) לפיד: תראה, הם החליטו - - -

משה כחלון: הבנתי, אני מתחייב שתסיים את דבריך עד הסוף, גם אם זה ייקח שעה.

משה כחלון: אני לא יכול להשפיע עליהם, אני יכול להשפיע על הזמנים כאן.

יוסף (טומי) לפיד: רבותי, אנחנו המדינה היחידה בעולם המערבי שבה לרבנים רפורמים ולרבנים שמרנים-קונסרבטיבים אין אותן זכויות שיש לרבנים אורתודוקסים ולחרדים.

יוסף (טומי) לפיד: אילו קראתם בעיתון שאיזו מדינה בעולם עושה אפליה בין יהודים, ועוד בין רבנים, הייתם צועקים פה על פאשיזם באירופה, אבל אצלנו רב הוא לא רב על-פי החוק אם הוא לא אורתודוקסי ואם הוא לא חרדי.

יוסף (טומי) לפיד: זו אפליה בלתי נסבלת, שפוגעת בחופש האדם.

צבי הנדל: איזה שטויות.

יעקב מרגי: - - -

משה כחלון: חבר הכנסת מרגי.

יוסף (טומי) לפיד: גם העובדה שמתוך הניסיונות שלכם להגביל את זכויות האדם, אתם משתמשים גם בחוקי הנישואים הארכאיים, האבסורדים, המגוחכים במדינת ישראל - - -

יעקב מרגי: לא נוח לך, תעבור לאוגנדה.

משה כחלון: חבר הכנסת מרגי.

יוסף (טומי) לפיד: אנחנו נעביר בכנסת הזאת את חוק ברית הזוגיות, השר פינס.

יוסף (טומי) לפיד: שר הפנים פינס, חוק הזוגיות, אנחנו בעניין זה יכולים ללכת יחד, אתה מהממשלה ואני מהאופוזיציה.

יוסף (טומי) לפיד: צריך לעשות פה סדר בחייהם של אנשים שרוצים לחיות כיהודים, כאזרחים, כבני-חורין במדינת ישראל, ואתם עושים הכול כדי למרר את חייהם.

יוסף (טומי) לפיד: אתם גם פוגעים ביהדות.

יוסף (טומי) לפיד: הרב רביץ, לו הבנת איזה אנטגוניזם ההתנהגות שלכם מעוררת בקרב הנוער הישראלי, איזה נזק אתם גורמים ליהדות, איזה נזק אתם גורמים לאמונה היהודית, לא הייתם עושים את זה.

יעקב מרגי: רחמי שמים על הכאב שלך על היהדות.

יוסף (טומי) לפיד: אתם עושים את זה.

משה גפני: אחרי שקיבלת 700 מיליון שקלים.

משה גפני: קונים אותך בזול.

שלמה בניזרי: אתה התנגדת כשאופיר פינס - - -

משה כחלון: אני עוצר את השעון.

משה כחלון: תמשיכו בהערות, יש לכם עוד כמה שניות להערות.

שלמה בניזרי: הוא התנגד לחוק ברית הזוגיות שאופיר פינס הביא.

שלמה בניזרי: כשאופיר פינס היה באופוזיציה הוא התנגד - - -

משה כחלון: תודה.

משה כחלון: תודה רבה, חבר הכנסת בניזרי.

נסים זאב: - - -

משה כחלון: תודה רבה.

משה כחלון: הרב נסים זאב, חבר הכנסת נסים זאב, תודה רבה.

משה כחלון: בבקשה, אדוני.

יוסף (טומי) לפיד: אדוני היושב-ראש, אני מבקש להסיר את יוזמתו של חבר הכנסת ישי מסדר-היום.

יעקב מרגי: אתה לא שר.

יוסף (טומי) לפיד: זאת יוזמה - -

משה כחלון: חבר הכנסת גפני, גם אתה מפריע, אבל גם אתה, חבר הכנסת מרגי.

יוסף (טומי) לפיד: - - קנטרנית - -

משה גפני: הוא לא יכול להציע הצעה כזאת - -

יוסף (טומי) לפיד: - - ויוזמה מיותרת - - -

משה גפני: - - הוא לא שר.

משה כחלון: בסדר, הבנו.

משה גפני: הוא באופוזיציה.

רוני בריזון: הוא יכול להציע מה שהוא רוצה.

יוסף (טומי) לפיד: רבותי, זה שאתם יוצאים מכליכם, זה מפני שאתם מרגישים שאתם לא צודקים.

יוסף (טומי) לפיד: אילו הייתם חושבים שהצדק אתכם, הייתם מקבלים יותר ברגיעה את הדברים שלי.

יוסף (טומי) לפיד: אנחנו נזכה לזה, בעזרת המפלגות החילוניות, ולא רק שינוי, שמדינת ישראל תהיה מדינה חופשית לפי הדגם המערבי של העולם הנאור, ולא מדינה של ימי הביניים, לפי מה שמקובל בטהרן.

צבי הנדל: אנחנו לא מדינה יהודית?

רוני בריזון: יהודית זה אורתודוקסית?

קריאות: כן.

קריאות: כן.

יעקב מרגי: כן.

יוסף (טומי) לפיד: ירושלים היא לא טהרן.

יוסף (טומי) לפיד: ירושלים היא אחת משלוש הערים שמהן יצאה התרבות המערבית - ירושלים, אתונה ורומי.

יוסף (טומי) לפיד: ואנחנו מסתכלים בכיוון ההוא ואומרים: אנחנו נצטרף לעולם היפה יותר, ונעזוב מאחורינו את חשכת ימי הביניים השוררת במדינת ישראל.

יוסף (טומי) לפיד: תודה רבה.

צבי הנדל: אתה יכול ללכת.

צבי הנדל: אתה יכול ללכת.

משה כחלון: תודה רבה, אדוני.

יעקב מרגי: לך לאוגנדה, שם - - -

משה כחלון: חבר הכנסת מרגי, תודה רבה.

משה כחלון: אנחנו ממשיכים.

משה כחלון: חבר הכנסת ד"ר רומן ברונפמן, בבקשה.

משה כחלון: הנושא שחבר הכנסת ברונפמן ידבר עליו הוא חשיבות שמירת הקשר בין יהדות הארץ ליהדות התפוצות.

משה כחלון: החתימות - של מרצ, שינוי, חד"ש-תע"ל.

משה כחלון: ישיב שר הפנים אופיר פינס, ולאחר מכן יהיו הצעות אחרות.

משה כחלון: בבקשה, אדוני.

רומן ברונפמן: אדוני היושב-ראש, גבירותי ורבותי השרים, חברות וחברי הכנסת, אני דווקא רוצה להודות לנציגי ש"ס על שיזמו את הדיון הזה כדי לתת אפשרות לדון בכנסת ישראל - שיצאה לפגרה - בפסיקה המעניינת מאוד של בית-המשפט העליון.

רומן ברונפמן: תחילה אני רוצה לברך את המשלחת של בית-דניאל, ולהודות על הפעילות החברתית המסורה, לא רק לרבנים, גם לעורכי-הדין וגם לעותרים, שטרחו והגיעו לפה, ולאחל להם שהאשרות של המתגיירים בגיור רפורמי וקונסרבטיבי בארץ ובחוץ-לארץ ירבו, ואני אסביר למה.

רומן ברונפמן: טוב שחבר הכנסת אלי ישי חזר למליאה, כי אני רוצה להפנות את תשומת הלב שלו לכמה עובדות היסטוריות.

רומן ברונפמן: היום פורסם – חבר הכנסת רביץ, זה יעניין גם אותך וגם את חבר הכנסת גפני – בעיתון סקר שלפיו בשנת 2025 תמנה האוכלוסייה של מדינת ישראל 9.5 מיליוני איש, ובהם 70% יהודים ו-30% לא יהודים.

רומן ברונפמן: אני חשבתי לתומי, כשעליתי למדינת ישראל בתור ציוני יחסית צעיר, ב-1980, שמדינת ישראל והחברה הישראלית מעוניינות לגדול, מעוניינות להתרחב, מעוניינות להפוך, מאז 1948, למרכז הרוחני והקיומי של העם היהודי.

רומן ברונפמן: אבל מה העובדות ההיסטוריות מלמדות, חבר הכנסת אלי ישי?

שלמה בניזרי: אז תביא יהודים.

שלמה בניזרי: מה הבעיה?

רומן ברונפמן: אדוני, אני הקשבתי לאלי ישי ולא הפרעתי לו, ואני מבקש שאתה, אדוני חבר הכנסת בניזרי, תקשיב למה שאני אומר, ואם תרצה להתייחס, אני אתייחס להערה שלך.

שלמה בניזרי: יש מאגר של 13 מיליון יהודים, תביא אותם.

רומן ברונפמן: נכון, אבל איפה הם גרים?

רומן ברונפמן: הם לא גרים במדינת ישראל.

רומן ברונפמן: רוב העם היהודי היום מרוכז בארצות-הברית.

רומן ברונפמן: 6 מיליוני יהודים עדיין גרים בארצות-הברית, לעומת 5.5 מיליונים שגרים במדינת ישראל.

רומן ברונפמן: אבל, אם אתה רוצה להביא את היהודים מארצות-הברית – ויכול להיות שזו באמת ברכה – אתה צריך לדעת, אדוני בניזרי - ואני חושב שאתה יודע, אתה רק פשוט מזייף, אתה עושה את עצמך שאתה לא יודע – ש-80% מיהודי ארצות-הברית או שייכים לזרם קונסרבטיבי-רפורמי – וזה בניגוד למה שאמר אלי ישי, שאין זרמים ביהדות, כי גם אלי ישי יודע שיש זרמים ביהדות – או חילונים, ורק 18% מיהדות ארצות-הברית שייכים לאורתודוקסיה.

אליהו ישי: - - -

שלמה בניזרי: - - -

רומן ברונפמן: ולכן, חברים יקרים, אתם מזייפים בגדול בשני המובנים.

רומן ברונפמן: ראשית, אתם מזייפים, כי הממסד הרבני שלכם לא מאפשר למי שרוצה להתגייר להיכנס לעם היהודי, ושנית, אתם מזייפים כשאתם עולים על הבמה הזאת ומשקרים במצח נחושה, בדברים שאתם יודעים שהם אינם נכונים.

רומן ברונפמן: אלי ישי לא ביקר בארצות-הברית?

רומן ברונפמן: שלמה בניזרי לא ביקר בארצות-הברית?

רומן ברונפמן: הוא לא יודע מה מצב העם היהודי בגולה?

מל פולישוק-בלוך: - - -

רומן ברונפמן: הוא לא יודע מה המצב בבריטניה?

רומן ברונפמן: הוא לא יודע מה המצב ברוסיה?

רומן ברונפמן: הוא יודע היטב.

רומן ברונפמן: רק זה לא נוח לו.

רומן ברונפמן: ולמה לא נוח לו? – ופה אני מפנה אליך, הרב רביץ - לא נוח כי אתם מאבדים את ההשפעה הפוליטית שלכם.

רומן ברונפמן: אתם שמתם את הערכים היהודיים האמיתיים מול התועלת הפוליטית הצרה שלכם.

רומן ברונפמן: זאת הבעיה.

רומן ברונפמן: ולכן, העם ישפוט, אלי.

רומן ברונפמן: ולא יעזור לך הצחוק, ולא יעזור לך שאתה תוקף את טומי לפיד בשעות הכי חלשות שלו.

רומן ברונפמן: אכן, הוא נקנה ב-700 מיליון שקל, אבל זה לא משנה את העובדה ההיסטורית: או שאתם פותחים את לבכם אל המתגיירים, ומתנהגים כמו בני-אדם – תסלחו לי על הביטוי – או שהאנשים והציבור ישפטו אתכם - -

אליהו ישי: - - -

רומן ברונפמן: - - והשורות של הרפורמים והקונסרבטיבים יתרבו לא רק בארצות-הברית, כפי שזה קורה במאה האחרונה, אלא גם במדינת ישראל.

רומן ברונפמן: ולזה אנחנו נשאף, וזו תהיה הפסיקה הבאה של הבג"ץ, ולא יעזור לכם שום דבר.

רומן ברונפמן: כי המציאות משתנה, ואתם – הרבנים, החברים שלי, הרב גפני והרב רביץ – לא שמים קצוץ.

רומן ברונפמן: ועל זה ההיסטוריה תשפוט אתכם, לא על כמה חברים תעביר ש"ס לפה, אלא על מה שאתם גרמתם לאמונה ולאורתודוקסיה במדינת ישראל.

רומן ברונפמן: ב-1996, כשנבחרתי לכנסת, פרסמתי מאמר בעיתון "הארץ" – כן, אתה יכול לצחוק, שלמה.

רומן ברונפמן: גם אתה יכול לצחוק, הרב גפני, אבל זה לא משנה את מה שאני אומר.

רומן ברונפמן: אני אומר, מתוך המשפחה המסורתית - - -

משה גפני: מאין אתה יודע מה יפסוק בג"ץ?

רומן ברונפמן: אני אומר, מתוך המשפחה המסורתית, הרב גפני.

רומן ברונפמן: אני מדבר - מתוך המשפחה המסורתית - - -

משה גפני: אבל מאין אתה יודע מה יפסוק בג"ץ?

רומן ברונפמן: - - - של הרבנים הגדולים במזרח-אירופה.

רומן ברונפמן: אבל כשעליתי לארץ והבנתי את הכפייה ואת הכוחות הפוליטיים הפועלים במדינת ישראל, את הכפייה וההסתגרות שלכם, רגלי לא דרכה בבית-הכנסת עד לשני אירועים: הבר-מצווה של הבן הגדול והבר-המצווה של הבן הקטן.

רומן ברונפמן: וזהו.

רומן ברונפמן: ואני אומר לך: אני לא הלכתי לבית-כנסת רפורמי, ולא הלכתי לבית-כנסת קונסרבטיבי - - -

שלמה בניזרי: - - -

רומן ברונפמן: אבל זה מה שאתם גורמים לשתי קהילות גדולות, לקהילת עולי ברית-המועצות ולקהילת הצעירים במדינת ישראל.

רומן ברונפמן: הכפייה שלכם מעוררת סלידה, ועל הסלידה הזאת, בערכים היסטוריים, אתם תשלמו ביוקר.

שלמה בניזרי: זה התירוץ שלך - - - אתה רוצה להפיל את התיק עלינו, תגיד לי?

שלמה בניזרי: תגיד שאתה לא מאמין, תגיד שלא נוח לך - - -

רומן ברונפמן: ועכשיו דבר אחרון.

רומן ברונפמן: בשנת 1996 פרסמתי, הרב רביץ – שלמה, אני לא רוצה לדבר אתך - - -

שלמה בניזרי: - - -

רומן ברונפמן: פרסמתי, הרב רביץ - -

משה כחלון: חבר הכנסת בניזרי, תודה.

רומן ברונפמן: - - מאמר בעיתון "הארץ", שנקרא: "תפתחו את הדלת לרווחה".

רומן ברונפמן: שנת 1996, מאמר ראשון שפרסמתי בתור חבר הכנסת.

רומן ברונפמן: לא נושא אחר.

רומן ברונפמן: לא נושא שעוסק בקליטה, לא שום דבר אחר.

רומן ברונפמן: פניתי לרבנות האורתודוקסית.

רומן ברונפמן: דיברתי עם הרבנים הראשיים דאז, ניסיתי להעביר את הצעת חוק הנישואים האזרחיים למשפחות מעורבות.

רומן ברונפמן: ניסיתי להיות הכי דיפלומט שאפשר.

רומן ברונפמן: אבל לכל הניסיונות שלנו היה רק מחסום אחד, מחסום ברזל.

רומן ברונפמן: ועל מחסום הברזל הזה אתם תבכו, כי אתם לא השכלתם להבין שמדינת ישראל השתנתה.

רומן ברונפמן: אנחנו העלינו מיליון איש מחבר המדינות.

רומן ברונפמן: במיליון הזה יש יהודים שנולדו יהודים למסורת יהודית, אבל יש גם כאלה שלא נולדו למסורת יהודית, שההורים שלהם, והדור השלישי שלהם, חלקם התבוללו, חלקם נישאו נישואים מעורבים.

רומן ברונפמן: יש פה 250,000 איש שהם אזרחים לכל דבר ואתם דוחקים אותם החוצה.

רומן ברונפמן: אז איזה מסר אתם מעבירים?

רומן ברונפמן: אז מדינת ישראל תלך ותגדל?

רומן ברונפמן: חלקה היהודי של החברה הישראלית ומדינת ישראל ילך ויגדל?

יצחק כהן: יש עוד מיליארד בסין.

רומן ברונפמן: איציק כהן, אתה היית אתי ב-1997 בארצות-הברית.

רומן ברונפמן: ואתה התפלאת יחד אתי איך זה שבארצות-הברית הרבנים האורתודוקסים והרבנים הרפורמים והרבנים הקונסרבטיבים - -

יצחק כהן: שקר, שקר.

רומן ברונפמן: - - יושבים סביב שולחן ערוך אחד.

רומן ברונפמן: ואתה יש לך בכלל פריצת דרך?

יצחק כהן: - - -

רומן ברונפמן: תלכו לשבת אתם ביחד.

רומן ברונפמן: תלכו לשבת אתם במדינת ישראל ביחד.

רומן ברונפמן: תפרצו את הדרך.

רומן ברונפמן: שאלי ישי, המנהיג שלך, לא יקום פה ויגיד: אין זרמים ביהדות.

רומן ברונפמן: כי זה שקר.

רומן ברונפמן: אף אחד לא מאמין – הוא עצמו לא מאמין למה שהוא אומר.

יצחק כהן: - - - אז מה?

יצחק כהן: אז מה?

יצחק כהן: יש עוד מיליארד סינים.

יצחק כהן: יש תאילנדים.

יצחק כהן: תביא אותם.

רומן ברונפמן: אין זרמים ביהדות - אז מה יש ביהדות?

רומן ברונפמן: יש אורתודוקסיה?

רומן ברונפמן: זה כל מה שיש ביהדות?

יצחק כהן: תביא סינים, תביא סינים.

יצחק כהן: יש עוד מיליארד סינים, תביא.

רומן ברונפמן: איציק, תעשה לי טובה.

רומן ברונפמן: אתה נכנסת לאולם - - -

משה כחלון: חבר הכנסת כהן, תודה.

רומן ברונפמן: אל תפריע לי, כי אתה לא מאמין לעצמך.

רומן ברונפמן: לא מדובר בסינים.

רומן ברונפמן: המרכז לפלורליזם יהודי - -

יצחק כהן: איזה פלורליזם יהודי?

יצחק כהן: אין דבר כזה.

רומן ברונפמן: - - לא מגייר עובדים זרים.

רומן ברונפמן: הוא לא מגייר עובדים זרים - -

יצחק כהן: למה לא? הם לא בני-אדם?

רומן ברונפמן: - - הוא מגייר אזרחים ישראלים ובני-זוגם של ישראלים.

יצחק כהן: - - -

רומן ברונפמן: הוא עושה את מה שאתם לא השכלתם לעשות.

רומן ברונפמן: הוא פותח את הלב ואתם סוגרים אותו.

יצחק כהן: - - -

משה גפני: - - -

רומן ברונפמן: אתם פושעים בפני העתיד.

רומן ברונפמן: אתם פושעים בפני העתיד, לא הם, כי אתם סוגרים את הלב שלכם.

רומן ברונפמן: אתם המאסתם את היהדות עלינו, ועל זה אתם תשלמו בעתיד - - -

יצחק כהן: אתה פושע.

יצחק כהן: מה אתה מדבר?

יצחק כהן: אתה פושע.

רומן ברונפמן: אתה אל תפריע לי לדבר.

רומן ברונפמן: אל תפריע לי לדבר.

רומן ברונפמן: תשב בשקט.

משה כחלון: חבר הכנסת כהן, אתה יכול לעצור, אני אמתין.

רומן ברונפמן: תלמד, קודם כול.

רומן ברונפמן: תלמד את המאטריה, אחר כך תדבר.

רומן ברונפמן: מתוך מיליוני איש - - -

יצחק כהן: - - -

רומן ברונפמן: אל תגיד לי "חוצפה".

רומן ברונפמן: אל תפריע לי.

משה כחלון: חבר הכנסת כהן.

משה כחלון: חבר הכנסת כהן, אתה - - -

רומן ברונפמן: תוציא אותו מהאולם.

משה כחלון: אני אקבל ממך הוראות רק בכתב, אדוני.

רומן ברונפמן: סליחה.

קולט אביטל: - - -

משה כחלון: חבר הכנסת כהן, תעצור.

רומן ברונפמן: אתה לא תפריע לי לדבר.

משה כחלון: חבר הכנסת ברונפמן, אני עוצר לך את הזמן, אתה תגיד כל מה שאתה רוצה.

יעקב מרגי: - - -

יצחק כהן: - - -

אילן ליבוביץ: - - -

משה כחלון: אתה יכול לעצור רגע, עד שהם יירגעו.

משה כחלון: הזמן יעמוד לרשותך.

יצחק כהן: - - -

משה כחלון: חבר הכנסת כהן.

משה כחלון: חבר הכנסת בניזרי, אתה יכול לעזור לי עם חבר הכנסת כהן?

משה כחלון: הוא אומנם שכן שלי שם, אבל הוא לא נותן לי לנהל את העסק.

משה כחלון: תודה רבה.

משה כחלון: חבר הכנסת ברונפמן, בבקשה.

רומן ברונפמן: תודה רבה, אדוני היושב-ראש.

רומן ברונפמן: אני חוזר על כמה דברים עיקריים מכל מה שאמרתי, יש לי עוד דקה אחת - - -

אליהו ישי: - - -

משה כחלון: חבר הכנסת ישי.

רומן ברונפמן: אתה, כשתשב בכס היושב-ראש, אתה תנהל את הישיבה.

אליהו ישי: - - -

משה כחלון: חבר הכנסת ישי.

רומן ברונפמן: אני אומר לכם, חברים, אתם טועים.

אליהו ישי: סגור את הישיבה.

רומן ברונפמן: אתם טועים בגדול, אתם טועים כלפי החברה החילונית, אתם טועים כלפי הזרמים, ובעיקר אתם טועים כלפי עתיד מדינת ישראל.

יצחק כהן: אין עתיד.

יצחק כהן: איזה עתיד?

משה כחלון: חבר הכנסת כהן.

רומן ברונפמן: מדינת ישראל תישאר - - -

יצחק כהן: - - - עתיד.

משה כחלון: חבר הכנסת כהן, אני קורא אותך לסדר פעם ראשונה.

רומן ברונפמן: - - - אם תסגור את הדלת בפני יהדות העולם, תחדל להתקיים.

רומן ברונפמן: אבל יכול להיות שזה הרעיון שלכם.

רומן ברונפמן: אולי נוח לכם להיות קהילה יהודית במזרח התיכון, ולא להיות מדינת ישראל.

רומן ברונפמן: זה מה שצריכים לבדוק.

רומן ברונפמן: על השאלה הזאת אתם צריכים לענות - - -

מרינה סולודקין: - - -

שלמה בניזרי: - - -

רומן ברונפמן: מה אתם רוצים להיות?

רומן ברונפמן: חברה במדינת ישראל, או קהילה יהודית במזרח התיכון?

רומן ברונפמן: אולי לזה אתם שואפים, אולי לזה אתם תגיעו.

יצחק כהן: - - -

משה כחלון: תודה רבה.

משה כחלון: שר הפנים ישיב לשלושת המציעים, ולאחר מכן יהיו הצעות אחרות.

שלמה בניזרי: מדברים על – אין קשר - - -

משה כחלון: חבר הכנסת בניזרי, אתה צודק, משום שבהצעה שלו, בחתימות שהוא גייס, הוא ציין - -

אליהו ישי: אנחנו רוצים שכל היהודים יבואו לארץ – גם מחבר המדינות – שכל היהודים יבואו לארץ, אבל לא גויים.

משה כחלון: - - "חשיבות שמירת הקשר בין יהדות הארץ לבין יהדות התפוצות".

משה כחלון: זה בניגוד להצעה שלכם: "פסיקת בג"ץ בעניין הגיור".

משה כחלון: אדוני השר, בבקשה.

אופיר פינס-פז: אדוני היושב-ראש, חברי הכנסת, כמו חבר הכנסת ברונפמן, אני סבור שנהגת נכון כשהחלטת לקיים את הדיון הזה.

אופיר פינס-פז: אני חושב שזה נושא שבהחלט ראוי לדיון ציבורי, וודאי לדיון בכנסת.

אופיר פינס-פז: אין דבר טבעי מכך.

אופיר פינס-פז: לכן, איני מציע להירתע מהדיון או לחשוש מלקיים אותו.

אופיר פינס-פז: עם זה, אני חושב שצריך לשמור – מה שחבר הכנסת אלי ישי ניסה ולא כל כך הצליח – לשמור על לשון בלתי מתלהמת ולהשתדל שהוויכוח לא יהיה ויכוח ממשי בין חילונים לדתיים, משום שבסופו של דבר צריך לזכור גם מה בג"ץ לא החליט.

אופיר פינס-פז: בעצם, בג"ץ החליט שהוא אינו מכריע בסוגיה של הגיור בישראל – וגם את זה צריך לזכור.

אופיר פינס-פז: ההכרעה שלו, משום כך, אף שהיא משמעותית מאוד – מבחינות רבות מאוד היא הכרעה היסטורית וחשובה, אם כי מורכבת ורגישה מאוד – בסופו של דבר אינה אוחזת את השור בקרניו, אלא עוסקת רק בחלק צר מאוד של הסוגיה.

אופיר פינס-פז: איני יודע מי מכם קרא את פסק-הדין של בג"ץ, ואני ממליץ מאוד לקרוא את תשובת בג"ץ, את פסק-הדין.

אופיר פינס-פז: לא אביא כאן ציטוט מדויק, אבל מונחים לפני דברי כבוד השופט מישאל חשין, והתרשמתי מאוד מהדברים שהוא כתב.

אופיר פינס-פז: מה הוא כתב, בעצם?

אופיר פינס-פז: הוא כתב, שיש שוני גדול מאוד במציאות הישראלית בין הזמן שבו הקימו את מדינת ישראל – לא לפני מאות שנים – לבין היום.

אופיר פינס-פז: אנחנו חיים במציאות משתנה.

אופיר פינס-פז: בעבר, מי חשב שירצו בכלל להצטרף לעם היהודי?

אופיר פינס-פז: אמרנו: איך נצליח להביא את אותם יהודים שניצלו מהשואה – לתת להם בית מחודש פה בארץ-ישראל?

אופיר פינס-פז: אף אחד לא העלה בדעתו שנהפוך להיות מדינה אטרקטיבית להרבה מאוד לא-יהודים מכל קצות עולם.

שלמה בניזרי: זו התשובה: מדינה אטרקטיבית.

אופיר פינס-פז: נכון, מדינה אטרקטיבית.

שלמה בניזרי: אמרת את הדברים.

קריאה: לא יהודים.

אופיר פינס-פז: הרבה מאוד אנשים ירצו להיות חלק מאתנו - -

יצחק כהן: רוצים, רוצים.

אופיר פינס-פז: - - חלק מהחברה הישראלית וחלק מהעם היהודי.

אופיר פינס-פז: מכיוון שאנחנו מגדירים את מדינת ישראל מדינה יהודית ודמוקרטית, ההגדרות האלה – בניגוד למצב במדינות אחרות, שיש בהן הפרדה מוחלטת בין הזהות הדתית ובין הזהות הלאומית והאזרחות, במדינת ישראל אין זהות מוחלטת, אבל יש חפיפה רבה.

אופיר פינס-פז: עקב הדברים האלה - - -

משה גפני: איך, כשר הפנים, תוכל לעשות הבחנה - -

אופיר פינס-פז: מסובך מאוד.

משה גפני: - - אם ירצו לבוא מיליונים ממדינות שונות?

משה גפני: מדינה שוויונית.

אופיר פינס-פז: תאמין לי שזה מסובך מאוד, וההבחנות צריכות להיות שוויוניות ולא פשוטות.

מרינה סולודקין: למה אתה לא צועק בנושא של בני מנשה?

מרינה סולודקין: למה אתה לא צועק בנושא של בני מנשה?

משה גפני: אני צועק.

משה גפני: אני שואל – אין מדינה בעולם שעושה את זה.

אופיר פינס-פז: חברת הכנסת סולודקין, כפי שהשופט חשין אומר, יש לנו בעצם שתי אפשרויות: לתת מענה על מציאות משתנה, או לטמון את הראש בחול ולהגיד ששום דבר לא קורה במדינת ישראל.

רומן ברונפמן: ואין זרמים ביהדות.

משה גפני: יש, אבל יש סדר.

רומן ברונפמן: אין זרמים ביהדות.

משה גפני: אין זרמים ביהדות – זו עובדה - - -

רומן ברונפמן: - - -

משה גפני: כמו שאתה אומר שיש זרמים - - -

אופיר פינס-פז: אני רוצה להקדים ולומר: בסופו של דבר, מה קבע בג"ץ?

רומן ברונפמן: - - -

משה גפני: מי קובע את הזרמים האלה?

משה גפני: כל אחד עושה זרם.

רן כהן: אבל היהדות היא - - -

משה גפני: - - -

משה כחלון: חבר הכנסת גפני.

רומן ברונפמן: אם יש לך כוח – יש לך זרם.

אופיר פינס-פז: בג"ץ קבע, ברוב של שבעה נגד ארבעה, ובאמת בקושי רב, כי זו סוגיה סבוכה, שמי שעבר גיור רפורמי או קונסרבטיבי בישראל – ואגב, לא בחטף, למד יותר משנה, היה חלק מקהילה בארץ, ואז, בשלב הסופי, עבר לקבל את הגושפנקה בקהילה בחו"ל – הוא מכיר בדבר הזה.

אופיר פינס-פז: זה דבר מורכב ומסובך, אבל הוא קיבל את זה.

אופיר פינס-פז: עכשיו, אתם צריכים לשאול את עצמכם – לפני שאני נכנס לסוגיה עצמה, אני אומר לחברי מהמפלגות הדתיות והחרדיות: תשאלו את עצמכם – הרי מה שקרה כאן הוא קודם כול כישלון רבתי של הרבנות הראשית, של מכוני הגיור, של יישום מסקנות ועדת-צמרת.

אופיר פינס-פז: לא התחלנו היום.

אופיר פינס-פז: הרי ברור לכולכם, שאם המערכת האורתודוקסית שמגיירת בישראל היתה באמת פותחת, ואפילו קצת, את צוואר הבקבוק, ומאפשרת בצורה מסודרת יותר לאנשים שהגיעו אלינו גם דרך חוק השבות, לא-יהודים שרוצים להיות חלק מהעם היהודי, ואם היו נותנים קצת יותר אפשרויות להצטרפות ולהתגיירות במערכות הקיימות, במכוני הגיור שהוקמו עקב ההסדר שנקבע בוועדת-צמרת, יכול מאוד להיות שפסק-הדין הזה של בג"ץ היה מיותר; או שהוא לא היה בעולם, או שהוא לא היה נפסק כפי שהוא נפסק.

אופיר פינס-פז: אני קורא לכם קודם כול לערוך חשבון נפש ובדק-בית.

אופיר פינס-פז: תנו לי גם להשיא לכם עצה, עצה של ידיד - -

משה גפני: איך היו מגיירים?

משה גפני: איך היו מגיירים?

יצחק כהן: איך היו מגיירים?

אופיר פינס-פז: - - אל תעמידו את הדת היהודית מול הלאומיות היהודית.

אופיר פינס-פז: אני רוצה להסביר מדוע אני מציע זאת, ובאיזה מובן.

אופיר פינס-פז: חברים וחברות, חברי הכנסת, שיהיה ברור שיש לנו עניין לבסס את הרוב היהודי במדינת ישראל.

אופיר פינס-פז: אני אומר לכם, שלא יהיה נכון להציב את הדת היהודית לעומת האינטרס היהודי הלאומי הברור הזה.

אופיר פינס-פז: אני באמת מציע – במאמר מוסגר, בהערת אגב – להביא את הדברים האלה בחשבון.

אופיר פינס-פז: זה אינטרס גדול מאוד של כולנו, חילונים ודתיים כאחד, כל מי שיש לו תפיסה לאומית ציונית במדינה.

גאלב מג'אדלה: כבוד השר, שיביאו ילדים.

אופיר פינס-פז: אני אומר זאת במלוא הכבוד.

אופיר פינס-פז: גם חברי חברי הכנסת הערבים יודעים את עמדותי.

אופיר פינס-פז: יש לי עמדות ברורות.

שלמה בניזרי: הוא אומר לך תשובה אמיתית: תעודדו ילודה, תאמין לי.

אופיר פינס-פז: אני אומר:

אופיר פינס-פז: יש הרבה אנשים שרוצים לבוא בשערינו ורוצים להיות חלק מאתנו, להיות שותפים לגורלנו, וזה גם אינטרס שלנו.

שלמה בניזרי: תִלְמְדוּ ממנו.

קריאה: - - -

אופיר פינס-פז: יפה.

אופיר פינס-פז: אומר חבר הכנסת כהן, ובצדק, בכל מיני הערות - - -

גאלב מג'אדלה: אבי הביא לעולם – ואני – ארבעה.

גאלב מג'אדלה: גם אנחנו התקלקלנו.

שלמה בניזרי: - - -

גאלב מג'אדלה: עצה טובה.

אופיר פינס-פז: עם זה, גם שופטי הרוב, חבר הכנסת לפיד, הזהירו, ובצדק, שחס וחלילה לא ניתן לעשות שימוש לרעה בפסיקת בג"ץ.

אופיר פינס-פז: אני כבר הנחיתי את הצוות שעוסק בכך במשרד הפנים להגיש לי המלצות וקריטריונים ליישום החלטת בג"ץ בדרך שלא יהיה בה ניצול לרעה בגלל הטבות כלכליות, בגלל אטרקטיביות כלכלית, בגלל כל מיני שיקולים זרים שאינם ממין העניין.

אופיר פינס-פז: אנחנו על העניין הזה נקפיד, כמובן, בקלה כבחמורה, משום שזו מהות העניין.

אופיר פינס-פז: אסור שייעשה שימוש לרעה – שימוש שלא לצורך העניין עצמו – בהחלטה של בג"ץ.

אופיר פינס-פז: כבר נקבע דיון בלשכתי עם כל הגורמים הנוגעים בדבר כדי לראות איך מיישמים את החלטת בג"ץ בדרך הראויה, האחראית והזהירה ביותר.

אופיר פינס-פז: אני רוצה, במלה אחרונה, לבקש מחברי חברי הכנסת שלא לתקוף את החלטת בג"ץ – לא ברמת הביקורת, אלא בניסיון לחוקק חקיקה עוקפת-בג"ץ.

אופיר פינס-פז: חברים, הדיון הזה נמשך שנים.

משה גפני: אבל שופטי הרוב אמרו את זה בפסיקה.

אופיר פינס-פז: בסופו של דבר, 11 שופטים ישבו בדין.

שלמה בניזרי: תחוקקו את החוק, מה אתה מדבר?

משה גפני: בג"ץ אומר: תחוקקו.

עוזי לנדאו: - - - ממקום אחד.

עוזי לנדאו: מה הרבותא?

אופיר פינס-פז: למה אתה אומר את זה?

עוזי לנדאו: - - -

אופיר פינס-פז: הרי אם היו באים כולם ממקור אחד, ההחלטה היתה כנראה פה-אחד.

שלמה בניזרי: יש חוק עוקף-בג"ץ שנקרא "חוק הבשר", ומפלגת העבודה חוקקה אותו, אז אל תטיף לנו מוסר.

אופיר פינס-פז: קודם כול, לא עם כל דבר שמפלגת העבודה עושה אני שלם.

שלמה בניזרי: אז בבקשה.

אופיר פינס-פז: אבל אני אומר לכם:

אופיר פינס-פז: אצלי - - -

משה גפני: השופטים אמרו: תחוקקו.

אופיר פינס-פז: אני לא קראתי את זה בפסיקה.

אופיר פינס-פז: השופטים אמרו: תחוקקו בנושא הגיור, בנושא המהותי של גיור בישראל, אבל לא בנושא הזה.

משה גפני: מה זה לא בנושא הזה?

אופיר פינס-פז: בנושא הזה יש פסיקה, ישבו עליה 11 שופטים שנים ארוכות.

אופיר פינס-פז: אני מציע לכבד את עליונות שלטון החוק.

אופיר פינס-פז: הכנסת צריכה - - -

משה גפני: אנחנו שלטון החוק.

אופיר פינס-פז: לא.

אופיר פינס-פז: אתה לא שלטון החוק.

משה גפני: אני כן.

אופיר פינס-פז: אתה צריך לכבד את עליונות שלטון החוק.

משה גפני: אני צריך לדון על זה - - -

אופיר פינס-פז: כשתהיה שופט בבית-המשפט העליון - תהיה.

אופיר פינס-פז: אתה חבר הכנסת, אתה מחוקק חוקים.

אופיר פינס-פז: בסופו של דבר - אני אומר את דעתי - צריכה להיות סופיות לדיון המשפטי.

אופיר פינס-פז: צריך לדעת לקבל הכרעה של בית-המשפט העליון.

אופיר פינס-פז: אנחנו רוצים שהציבור יקבל אותה - אנחנו כנציגי הציבור, קל וחומר, חייבים לקבל אותה.

אופיר פינס-פז: לכן, אני מזהיר מחקיקה עוקפת-בג"ץ וקורא שלא ליזום יוזמות מהסוג הזה, שרק תרבינה מחלוקת בבית ולא תפתורנה שום דבר ותערערנה את אושיות הדמוקרטיה הישראלית.

אופיר פינס-פז: אני מציע להפנים את ההחלטה ובאמת להפעיל אותה מתוך שיקול דעת, באחריות, בזהירות, כדי שלא יהיה בה שימוש לרעה ולא ייעשו בה או בשמה דברים שכולנו מתנגדים להם.

משה גפני: לחכות בשקט לבג"ץ הבא.

אופיר פינס-פז: אני מתכוון להנחות, כך אני מתכוון לפעול, וכך משרד הפנים יפעיל ויישם את החלטת בג"ץ.

משה כחלון: מה אתה מציע, אדוני?

אופיר פינס-פז: אני מציע דיון בוועדת הפנים של הכנסת, אם זה מקובל עליכם.

משה גפני: לא, במליאה.

רן כהן: אני מציע להסיר.

משה כחלון: תודה רבה.

משה כחלון: יש הצעות אחרות.

משה כחלון: הדיון נמשך.

מל פולישוק-בלוך: לוועדת התרבות.

מל פולישוק-בלוך: זה עניין תרבותי.

משה כחלון: השר הציע להעביר את הנושא לדיון בוועדת הפנים.

משה כחלון: אנחנו ממשיכים בהצעות אחרות.

משה כחלון: בבקשה, חבר הכנסת רשף חן - הצעה אחרת.

משה כחלון: אחריו – חבר הכנסת גפני, ואחריו - חבר הכנסת דהאמשה.

רשף חן: אדוני היושב-ראש, חברי חברי הכנסת, שתי נקודות: זה מאוד מאוד כואב ומצער לראות איך האורתודוקסיה, שמאשימה את הרפורמים בפילוג העם, גורמת בהתנהגות שלה בעצם לפילוג העם.

רשף חן: עם ישראל חייב להיאבק בתופעה הזאת.

נסים זאב: - - -

רשף חן: הדבר השני: הקטע האהוב עלי בכל התלמוד עוסק בדיוק בנושא שעליו אנחנו מדברים, וזה אותו סיפור על הגר שבא תחילה אל שמאי, אומר לו, גייר אותי, ומבקש ממנו לצורך הגיור שילמד אותו את כל התורה על רגל אחת.

רשף חן: שמאי הזקן מגרש אותו באמת הבניין שבידו.

רשף חן: גם לאמה הזאת יש המשמעויות הברורות שלה, שהן בעצם אותן דרישות מאוד מאוד קפדניות שהאורתודוקסיה מציגה.

רשף חן: לאחר מכן אותו גר הולך להלל הזקן ומבקש ממנו לגייר אותו וללמד אותו את כל התורה כולה על רגל אחת.

רשף חן: אומר לו הלל הזקן: כל התורה כולה על רגל אחת - את השנוא עליך על תעשה לחברך, ואידך זיל גמור.

רשף חן: זאת אומרת, את השאר אתה יכול ללכת וללמוד.

רשף חן: והוא גייר אותו.

רשף חן: זה ההבדל.

רשף חן: וכידוע לכם, רבותי, הלכה כבית הלל ולא כבית שמאי, וכדאי מאוד מאוד שתזכרו את זה.

משה כחלון: תודה רבה.

משה כחלון: חבר הכנסת גפני, בבקשה.

משה כחלון: אחריו - חבר הכנסת דהאמשה.

משה כחלון: לך יש גם מה להגיד על הגיור, חבר הכנסת דהאמשה?

עבד-אלמאלכ דהאמשה: למה לא?

נסים זאב: אדוני היושב-ראש, אני הייתי אחרי השלושה, וכתוב: על ארבעה לא אשיבנו.

משה כחלון: בבקשה, חבר הכנסת גפני.

משה גפני: אדוני היושב-ראש, מדינה ריבונית דמוקרטית, אחד מהדברים המרכזיים אצלה - אדוני היושב-ראש - - -

משה כחלון: חבר הכנסת גפני, עוד רגע.

משה כחלון: סגנית השר רוחמה אברהם, זו הפעם הראשונה שאני קורא לך בתואר החדש - מזל טוב, בשעה טובה, רק תאפשרו לנו לנהל את הדיון.

משה כחלון: שר החינוך לשעבר מר שריד.

משה כחלון: תודה רבה.

משה כחלון: חבר הכנסת כהן, חבר הכנסת חן, חבר הכנסת בניזרי, זו הצעה אחרת, זה זמן מאוד מצומצם.

משה כחלון: אני ער לכך.

משה כחלון: בבקשה, חבר הכנסת גפני.

משה גפני: אדוני היושב-ראש, אחת השאלות המרכזיות במדינה ריבונית ודמוקרטית היא: למי נותנים אזרחות במדינה.

משה גפני: אני לא מדבר על דיקטטורה, שבה השליט מחליט וזהו.

משה גפני: מה החליט בית-המשפט העליון?

משה גפני: בית-המשפט העליון בעצם פתח את הפתח לכך שכל אחד בעולם יכול להחליט מי יהיה אזרח במדינת ישראל, כל אחד יוכל להחליט מי יכול לעלות לכאן ולקבל את סל הזכויות הניתן למי שעולה.

משה גפני: אין שום ספר חוקים לרפורמים או לקונסרבטיבים.

משה גפני: יכול לעמוד איזה אדם שמצהיר שהוא רביי והוא מחליט לגייר, ומכוח החלטת בית-המשפט, הוא נותן לאותו גוי באיזה מקום בעולם את האזרחות של מדינת ישראל כיוון שהוא הפך להיות יהודי.

משה גפני: ב"גיור קפיצה" הוא נהיה יהודי.

משה גפני: אני יודע שנשיא בית-המשפט העליון יודע שהוא עושה פה אי-סדר מוחלט, אבל מאחורי השיקולים שלו עומדים שני דברים.

משה גפני: הדבר האחד הוא, לפי דעתו, להפוך את מדינת ישראל למדינה מסודרת, והשני, להפוך את מדינת ישראל למדינה "נאורה", על-פי השקפת עולמו.

משה גפני: הוא החליט שיהיה בלגן.

משה גפני: אבל קודם כול - שהיא תהיה מדינה נאורה.

משה גפני: כל החוקים של התורה, ואין זרמים ביהדות - לא יכול להיות שיבוא מישהו ויגיד: אני לא מכיר בספר החוקים של מדינת ישראל, אני זרם במדינה, אני קובע לי חוקים אחרים.

משה גפני: רוצים לשנות את החוקים?

משה גפני: יש דרכים לשינוי חוקים, אם ניתן לשנות.

משה גפני: ספר החוקים של העם היהודי, של הכניסה לעם היהודי, הוא אחד, וכאשר יכול לעלות חבר הכנסת ולהגיד בית הלל, הלל הזקן, שלימד את התורה כולה על רגל אחת - לפני שהוא אומר את הדברים האלה כאן, שילמד מה כתוב שם.

משה גפני: הרי זו בושה וחרפה.

משה גפני: זה כמו שיעלה כאן מישהו וידבר על ניתוחי מוח בלי לדעת דבר על כך, בלי ללמוד רפואה.

משה גפני: הוא לא למד על מה מדובר, הוא לא יודע על מה מדובר.

משה גפני: הלוואי שנגיע למצב שבמדינת ישראל יגיירו על-פי הלל הזקן.

משה גפני: הלוואי.

משה גפני: אתה פשוט לא מבין בדברים האלה.

משה גפני: לכן, מה שעשה בג"ץ, הוא עשה בלגן שאין כדוגמתו, שלא קיים בשום מדינה דמוקרטית בעולם.

משה גפני: על-פי ההסכם הקואליציוני - מכיוון שידענו שהפסיקה הזאת תבוא, יש סעיף בהסכם הקואליציוני, שאם תהיה פגיעה בסטטוס-קוו הממשלה תפעל לתקנו.

משה גפני: אנחנו נדרוש את תיקון החוק.

משה גפני: שופטי בית-המשפט העליון, לרבות שופטי הרוב, אמרו: אל תביאו את זה לפתחנו, תתקנו.

משה גפני: ואנחנו, בעזרת השם, נעמוד על כך שהממשלה תתקן את זה.

רוני בריזון: אם לא, חבר הכנסת רביץ יעזוב את הרווחה.

משה כחלון: תודה לחבר הכנסת גפני.

משה כחלון: השר פינס, אתה בדקה יכול להיות יושב-ראש - - -

משה גפני: אתה מנהל את זה - - -

משה כחלון: תודה רבה.

משה כחלון: בבקשה, חבר הכנסת דהאמשה.

משה כחלון: לאחר מכן - הצבעה.

עבד-אלמאלכ דהאמשה: כבוד היושב-ראש, חברי חברי הכנסת, אני מצטער לשמוע התלהמויות.

עבד-אלמאלכ דהאמשה: אני יודע שהבעיה רגישה ונוגעת לאנשים בלב.

עבד-אלמאלכ דהאמשה: אבל כולנו חייבים להסכים לפתרון אחד: במדינה החוק קובע, לא מה שאנשים רוצים, אפילו זה חשוב להם וזה ציפור נפשם.

עבד-אלמאלכ דהאמשה: מי שאיננו מרוצה מהפסיקה של בג"ץ, שיתקן את החוק.

עבד-אלמאלכ דהאמשה: לא תוקן החוק, מה שבג"ץ פסק זה החוק ועל-פיו צריך לקבוע.

עבד-אלמאלכ דהאמשה: תודה רבה.

נסים זאב: אדוני היושב-ראש, הוא פגע בי אישית ואני רוצה להגיב.

משה כחלון: תודה רבה.

משה כחלון: אנחנו מתחילים בהצבעה.

נסים זאב: שהבג"ץ יקבע מי זה מוסלמי לפי דת האסלאם.

משה כחלון: חבר הכנסת זאב, תודה רבה.

משה כחלון: שב במקומך, בבקשה.

משה כחלון: אני לא מתכוון לאפשר לך.

משה כחלון: אני פונה כרגע למציעים.

משה כחלון: שר הפנים המליץ להעביר את הנושא לדיון בוועדת הפנים.

משה כחלון: חבר הכנסת לפיד, אתה מסכים?

יוסף (טומי) לפיד: ועדת חוקה.

משה כחלון: היות שיש מחלוקת - - -

משה גפני: דיון במליאה.

אליעזר כהן: ועדת החוקה.

משה כחלון: גם כשעושים הצבעה צריך לדעת על מה עושים הצבעה.

משה כחלון: שר הפנים מסכים לוועדת החוקה?

גאלב מג'אדלה: לא, לוועדת הפנים.

גאלב מג'אדלה: למה ועדת החוקה?

משה כחלון: אדוני יושב-ראש ועדת הפנים, סבלנות.

משה כחלון: חבר הכנסת ישי, מה אתה מציע?

משה כחלון: אתה אחד המציעים.

אליהו ישי: את ההצעה שלנו - לוועדת הפנים.

אליהו ישי: את ההצעה של חבר הכנסת לפיד - - -

משה כחלון: תודה רבה.

משה כחלון: אנחנו ניגשים להצבעה בין ועדה להסרה.

משה כחלון: ועדה זו ועדת הכנסת, שתחליט לאן יעבור הנושא, אם תתקבל ההצעה להעבירו לוועדה.

משה כחלון: בעד – ועדה, נגד – הסרה.

משה כחלון: מדובר בשלוש ההצעות - של ש"ס, של שינוי ושל חבר הכנסת ברונפמן.

קריאות: - - -

משה כחלון: סליחה, הדיון הזה הוא הצעה לסדר-היום.

יוסי שריד: לא, אתה טועה.

משה כחלון: למה לא?

רן כהן: אלה שלוש הצעות.

יוסי שריד: כל אחת בפני עצמה.

משה כחלון: אנחנו מבטלים את ההצבעה הזאת וניגשים לשלוש הצבעות נפרדות.

משה כחלון: אני מציין לפני כל הצבעה לאיזו הצעה אני מתכוון.

משה כחלון: כעת, אנחנו מצביעים על פסיקת בג"ץ בעניין הגיור, ההצעה של ש"ס.

משה כחלון: מי שמצביע בעד – מצביע בעד העברה לוועדה, מי שמצביע נגד – מצביע על הסרה.

משה כחלון: ההצבעה החלה.

משה כחלון: הצבעה מס' 3 בעד ההצעה להעביר את הנושא לוועדה – 25 בעד ההצעה שלא לכלול את הנושא בסדר-היום – 10 נמנעים – 1 ההצעה להעביר את הנושא לוועדה שתקבע ועדת הכנסת נתקבלה.

משה כחלון: 25 בעד, עשרה נגד, אחד נמנע.

משה כחלון: ההצעה תעבור לדיון בוועדת הכנסת, שתחליט.

משה כחלון: תודה רבה.

משה כחלון: אנחנו ממשיכים לנושא השני, פסיקת בג"ץ בעניין הגיור של הרפורמים והקונסרבטיבים, הצעה של שינוי.

משה כחלון: אנחנו ניגשים להצבעה.

משה כחלון: בעד – זה עובר לוועדה, שוב לוועדת הכנסת, ונגד – הסרה.

משה כחלון: הצבעה מס' 4 בעד ההצעה להעביר את הנושא לוועדה – 16 בעד ההצעה שלא לכלול את הנושא בסדר-היום – 18 נמנעים - 1 ההצעה שלא לכלול את הנושא בסדר-היום של הכנסת נתקבלה.

משה כחלון: בעד – 16, נגד – 18, נמנע אחד.

משה כחלון: ההצעה הוסרה מסדר-היום.

משה כחלון: אנחנו עוברים להצבעה השלישית, על חשיבות שמירת הקשר בין יהדות הארץ ליהדות התפוצות, של מרצ, שינוי וחד"ש-ותע"ל, שהעלה חבר הכנסת רומן ברונפמן.

משה כחלון: בבקשה.

משה כחלון: בעד – העברה לוועדה, נגד – הסרה.

משה כחלון: הצבעה מס' 5 בעד ההצעה להעביר את הנושא לוועדה – 17 בעד ההצעה שלא לכלול את הנושא בסדר-היום – 17 נמנעים – 2

משה כחלון: בעד – 17, נגד – 17, שני נמנעים.

משה כחלון: ההצעה נפלה ולא התקבלה.

משה כחלון: אנחנו מודים לכם.

משה כחלון: אנחנו ממשיכים בסדר-היום.

משה כחלון: כעת תעלה חברת הכנסת ענבל גבריאלי למסור הודעה מטעם ועדת הכנסת.

משה כחלון: לאחר מכן נמשיך בדיון בנושא: הפגיעה בטוהר המערכת הממשלתית על-ידי ראש הממשלה והשרים, של האיחוד הלאומי.

): אדוני היושב-ראש, חברי הכנסת, הריני להודיע בזאת על חילופי אישים בוועדת החוץ והביטחון מטעם סיעת הליכוד: במקום חבר הכנסת מגלי והבה יכהן חבר הכנסת עוזי לנדאו.

): הודעה נוספת.

): ועדת הכנסת קבעה את הוועדות הבאות לדיון בהצעות חוק ובהצעה לסדר-היום: ועדת הפנים ואיכות הסביבה תדון בהצעת חוק כלי הירייה (תיקון – חובת דיווח), התשס"ה-2004, של חברת הכנסת אתי לבני (פ/2884), לשם הכנתה לקריאה ראשונה.

): ועדת החוקה, חוק ומשפט תדון בהצעת חוק הכשרות המשפטית והאפוטרופסות (תיקון – הסכמה לתרומת איברים לאחר המוות על-ידי קטינים), התשס"ה-2005, של חבר הכנסת אילן שלגי וקבוצת חברי הכנסת (פ/3105), לשם הכנתה לקריאה ראשונה; וכן בהצעה לסדר-היום בנושא: השימוש בתחבולות ובתכסיסים על-ידי לשכת ראש הממשלה נגד מתיישבי גוש-קטיף, של חבר הכנסת צבי הנדל.

): תודה.

משה כחלון: תודה רבה.

משה כחלון: אנחנו ממשיכים בסדר-היום.

משה כחלון: הדיון הבא יעסוק בנושא: הפגיעה בטוהר המערכת הממשלתית על-ידי ראש הממשלה והשרים.

משה כחלון: חבר הכנסת אורי אריאל, בבקשה.

משה כחלון: עשר דקות תמימות עומדות לרשותך.

אורי אריאל: אדוני היושב-ראש, חברי חברי הכנסת, רבותי השרים – אין שרים, אולי אני יכול להמליץ לראש הממשלה לקדם את חברת הכנסת ידידתי רוחמה אברהם להיות שרה, ואז היא תוכל לשבת פה?

אורי אריאל: אין די שרים כנראה.

רוחמה אברהם-בלילא: אני כאן, ואני אשיב לך.

משה כחלון: סגנית השר רוחמה אברהם גם תשיב מטעם הממשלה.

אורי אריאל: איך הנוהג פה, שמדברים בלי שרים?

משה כחלון: אפשר לדבר בלי שרים.

איתן כבל: אין מספיק.

אורי אריאל: חבר הכנסת כבל, אתה בוודאי תדאג שיהיו עוד כמה.

אורי אריאל: ברשותכם, אני רוצה להתייחס במשפט אחד לדיון הקודם בנושא פסיקת הבג"ץ.

גדעון סער: אם הם היו מתמנים לפני שבוע, הם לא היו מחמיצים את הישיבה ליד השולחן.

אורי אריאל: ברשותכם, אני רוצה להתייחס במשפט לדיון הקודם בנושא הבג"ץ.

אורי אריאל: השופט, נשיא בית-המשפט העליון, מר ברק, מעיד פעם אחר פעם, שצדק, לצערנו הרב, קשה למצוא במקום שהוא יושב בו ומנהל אותו, במקום שמוביל אותנו למחוזות אחרים, אולי לדמוקרטיה - ספק רב, ותראו מה קורה בבית הזה, איך ראש הממשלה גונב מדינה שלמה תחת הכותרת מדינה דמוקרטית – אך בוודאי לא מוביל אותנו למדינה יהודית.

גאלב מג'אדלה: חבריך יצאו מבסוטים מהפגישה.

אורי אריאל: זה בג"ץ אומלל, קשה, שחשוב מאוד שישנה את דרכיו.

אורי אריאל: הוא מפסיד כל הזמן מאמון הציבור בו, ולצערי יש חשש שיאבד את האמון בכלל, כמו שאבד האמון בממשלה הזאת ובעומד בראשה.

אורי אריאל: העומד בראשה, ראינו אותו אתמול בפגישתו עם מתיישבים חונק ובוכה, בוכה וחונק.

אורי אריאל: תופעה מעניינת, מרתקת, איך אדם יכול לשלב בתוכו את כל הדברים האלה יחד, מחבק ותוקע מאחור.

גדעון סער: חבר הכנסת, אתה תמיד - - -

אורי אריאל: אלה דברים מדהימים, שלא במקומותינו, וחשוב היה מאוד לומר לציבור הרחב, אל תטעו בעניין הזה.

אורי אריאל: עכשיו מקריבים את בשיא לעולה, כי בשיא גמר את תפקידו.

אורי אריאל: עכשיו משחקים עם המתיישבים.

אורי אריאל: מסבירים להם שזה כואב מאוד, זה קשה מאוד, אבל הלטאות והדיונות שזזות באזור זיקים ובאזור אשדוד יותר חשובות ממיכל ומלילך ומאבנר ואחרים שבגוש-קטיף ובצפון השומרון.

אורי אריאל: ראש הממשלה הזה הצליח לאחד את הכנסת על דבר אחד, על קבס, על רצון להקיא מההתנהלות שלו בזמן האחרון, שהגיעה לשיאים חדשים בנושא מינוי סגני השרים והשרים.

אורי אריאל: היתה פה אחדות מאיתן כבל, ידידי חבר הכנסת, דרך חבר הכנסת רן כהן, חבר הכנסת מרגי, חבר הכנסת הנדל, חבר הכנסת סער.

אורי אריאל: כולם התאחדו בעניין הזה.

אורי אריאל: היו כאלה שהצביעו בעד, יש משמעת קואליציונית, יש דברים שונים ומשונים, שהכריחו את האנשים להצביע.

אורי אריאל: העובדה שראש הממשלה משך את הצעתו למנות שרים, מעידה שבעניין הזה הוא היה במיעוט מבודד ומאוד לא מזהיר.

אורי אריאל: זה קלון לראש הממשלה, כך ראוי לראות את זה.

אורי אריאל: השאלה שאני שואל את ידידי חבר הכנסת בוים וחבר הכנסת רוני בר-און, למה אתם נותנים לו להשפיל אתכם כך?

אורי אריאל: למה אתם שותפים להצגה המכוערת הזאת?

אורי אריאל: לא פחות מכך, אני שואל את סגני השרים, איך אתם נכנסים למלכודת הזאת?

אורי אריאל: במה זכיתם?

אורי אריאל: במה אנחנו זכינו?

אורי אריאל: במה עם ישראל זכה?

אורי אריאל: עוד סגני שרים, כאות הוקרה על מה?

אורי אריאל: למה כל התקשורת והעם הזה חושבים - אני לא בטוח שזה נכון, יש פה אנשים עם כישורים - שזה גמול על איזו הצבעה?

אורי אריאל: יכול להיות שכולם טועים, חבר הכנסת רן כהן?

אורי אריאל: יכול להיות שכולם לחצו כבר שנה למנות אתכם וזה לא יצא מסיבות כאלה ואחרות?

אורי אריאל: איך זה שלא עובר יום, וראש הממשלה מתגמל – ככה כתוב בעיתונים – את חברי הכנסת שמצביעים - בעד מה?

אורי אריאל: בעד תקציב לעקירת יהודים.

אורי אריאל: אני אומר לכם, אתם יכולים לתקן את זה.

אורי אריאל: זה לא אבוד, אתם לא שבויים שלו.

אורי אריאל: אתם יכולים להגיד לו תודה ולהחזיר את המפתחות.

אורי אריאל: אין מי שיכעס עליכם על זה.

אורי אריאל: לדעתי, יגידו לכם שיש בכם אומץ לב, שיש בכם גבורה, שיש לכם חוסן, שיש לכם עמוד שדרה.

אורי אריאל: והשעה לא מאוחרת.

אורי אריאל: אנשים רבים בתקשורת ובציבור טוענים, שראש הממשלה קונה את ההצבעות בכסף או בתפקידים.

אורי אריאל: אני שואל את עצמי, האם ממשלה שהחליטה שהיא לא נותנת תוספת כסף לנכים, שהיא איננה יכולה לממן את כל סל התרופות, יכולה להרשות לעצמה ולעם ישראל לחלק "מיצובישי" לחבר'ה, "מיצובישי" לזה וגם לזה?

אורי אריאל: חבל להזכיר את כל השמות, הם רבים מספור.

אורי אריאל: יש אחד, יוצא דופן, שהוא איננו כלול בזה, והוא חבר הכנסת אברהם רביץ, שלמעשה מתפקד כשר, שר העבודה והרווחה.

אורי אריאל: זה תפקיד חשוב, אי-אפשר שראש הממשלה ימלא אותו, הוא איש עסוק, ואכן היתה פגיעה קשה בשירותי הרווחה.

אורי אריאל: טוב שיש שר, ואני יכול לומר שטוב שזה חבר הכנסת רביץ, ואני מברך אותו על כך.

אורי אריאל: יש טענה חוזרת, שבגלל חקירות, בגלל דברים אישיים, ראש הממשלה מוכר חלקים מארץ-ישראל.

אורי אריאל: ואני לעתים חושב לעצמי, אולי נפנה לשר המשטרה, כמו גם לשרת המשפטים וליועץ המשפטי לממשלה, שבזמן האחרון נדם קולם בנושאים האלה, ונבקש מהם שישתקו, כי יש חשש שכל פעם שצצה אפשרות לחקירה או להעמדה לדין, ראש הממשלה מוכר עוד משהו מארץ-ישראל.

אורי אריאל: לפי מספר השמועות והתיקים שמתגלגלים, אנחנו עלולים להידחף עד הים.

אורי אריאל: ראש הממשלה, שראינו אותו אתמול בשיא הציניות שלו, לא עוצר באדום.

אורי אריאל: העקירה היא מעשה פשע, מעשה שלא יכופר, ובעזרת השם ניאבק והוא לא יצא אל הפועל.

אורי אריאל: לא תצליח לסכסך בתוכנו.

אורי אריאל: מה שתגרום זה למוטיבציה נוספת אצל אלה שמתנגדים, והם יצאו ויעשו את הדברים בצורה הדמוקרטית וישמרו על הדמוקרטיה הישראלית.

אורי אריאל: אתה עומד תמה נוכח חברי הכנסת ואחרים שמגרשים, בהחלטה לפחות, את היהודים מבתיהם, אבל אינם מוכנים לפגוע באיזו דיונה באזור אשדוד.

אורי אריאל: ראש הממשלה מסביר שבניו נגד, הוא מקווה שהוא יצליח להתגבר על התנגדותם.

אורי אריאל: המשפחה, המשפחה.

אורי אריאל: יש משפחה לוחמת, יש משפחה עובדת, לעתים נדמה שזוהי משפחה אובדת.

אורי אריאל: התקשורת עומדת במבחן פעם נוספת.

אורי אריאל: פעמים רבות בשנה האחרונה היא נכשלה.

אורי אריאל: היא אומרת בפה מלא ובפירוש: אנחנו משרתים את ראש הממשלה בתוכנית ההתנתקות, זה תפקידנו.

אורי אריאל: והם מכים על חטא, פעם אחר פעם מכים על חטא וחוזרים לסורם.

אורי אריאל: האם יעמדו בפעם הזאת וישמרו על הדמוקרטיה הישראלית?

אורי אריאל: נראה.

אורי אריאל: אני מקווה שכן, אני מתפלל שכן.

אורי אריאל: אני קורא לכם, אנשי התקשורת, לעשות כך.

אורי אריאל: לפי ניסיון העבר יש לי חשש, והלוואי שנתבדה.

אורי אריאל: היועץ המשפטי לממשלה, לדעתי, מזמן הפך להיות עוזרו ושמשו של ראש הממשלה, שכל זמן שהוא נוקט דרך של עקירת יהודים ומסירת חלקי ארץ-ישראל, יש לו תעודת ביטוח.

אורי אריאל: היועץ המשפטי לממשלה, שהוא איש שגדל במשפחה דתית מסורתית, ראוי שישנן את הפסוקים: לא תיקח שוחד, כי השוחד יעוור עיני חכמים ויסלף דברי צדיקים.

אורי אריאל: יש אנשים שאומרים: אבל הוא לא עשה את זה.

אורי אריאל: ואני אומר לכם כדברי הסיפור על אותו חסיד שניגש לרבו ואמר לו: אומרים עלי שאני עושה כך וכך, דברים נוראיים, וזה לא נכון.

אורי אריאל: אומר לו הרב שלו: מה, זה גם צריך להיות נכון, לא מספיק שאומרים עליך?

אורי אריאל: אני מסיים בפנייה לסגני השרים ולשרים המיועדים: חזרו בכם.

אורי אריאל: אל תכתימו את עצמכם, את יושרכם.

אורי אריאל: אל תיתנו לראש הממשלה להכתים אתכם לשנים ארוכות.

אורי אריאל: תודה.

עבד-אלמאלכ דהאמשה: תודה רבה לחבר הכנסת אריאל.

עבד-אלמאלכ דהאמשה: תעלה ותשיב חברת הכנסת רוחמה אברהם, סגנית שר הפנים.

עבד-אלמאלכ דהאמשה: בבקשה, גברתי.

עבד-אלמאלכ דהאמשה: בהזדמנות הזאת אני רוצה לברך אותך על התפקיד החדש, ואינני נמנה עם מי שסבורים שאת או חברייך סגני השרים חייבים להתפטר.

עבד-אלמאלכ דהאמשה: בבקשה.

רוחמה אברהם-בלילא: תודה רבה.

רוחמה אברהם-בלילא: אדוני היושב-ראש, חברי חברי הכנסת, אני לא רוצה להתייחס באופן אישי לדבריו של חבר הכנסת אורי אריאל, משום שאני מבינה את הכאב שאתה נמצא בו, ואני מבינה גם מה מניע אותך לומר את הדברים שאמרת.

רוחמה אברהם-בלילא: אני לא רוצה להתייחס לתיאורים שתיארת את ראש הממשלה, כי אוכל לעמוד פה שעות רבות ולומר בדיוק את ההיפך, שזה ראש הממשלה שמוביל את מדינת ישראל לתהליך מדיני, שמה לעשות, אתם לא מסכימים לו וכפי הנראה גם לא תסכימו לו.

רוחמה אברהם-בלילא: ראש הממשלה הזה לקח את מדינת ישראל כשהיתה באחת מן השעות הכלכליות הקשות ביותר שהיו לה, ואני מזכירה לך, חבר הכנסת אורי אריאל, שבאותן שעות היינו לקראת קריסה כלכלית טוטלית.

רוחמה אברהם-בלילא: ראש הממשלה הזה הביא שקט לציבור, תודה לאל ובלי לפתוח פה לשטן.

רוחמה אברהם-בלילא: כל המנהיגים של הרשות הפלסטינית, בהם השיח' יאסין וראש הרשות לשעבר, הרוצח השפל, לא נמצאים אתנו כאן היום, ואני מאמינה שאנחנו נוביל את המדינה הזאת למרות כאבכם המר.

רוחמה אברהם-בלילא: בנוגע לדיון שביקשתם לכנס כאן היום, הרכבה של הממשלה והיחס בין מרכיביה השונים נקבע על-פי ההסכמים הקואליציוניים המונחים על-פי חוק בפני הכנסת.

רוחמה אברהם-בלילא: בהתאם להסכם הקואליציוני בין הליכוד לעבודה ולסיעות החרדיות, הליכוד זכאי למינוי של שר נוסף וארבעה סגני שרים.

אורי אריאל: למה רק אחד?

רוחמה אברהם-בלילא: ראש הממשלה בחר שלא לבצע את המינויים האלה מייד עם חתימת ההסכם הקואליציוני, וכך גם בחרו הסיעות החרדיות השותפות לממשלה - לדחות את מינוי סגני השרים שהם היו זכאים להם.

רוחמה אברהם-בלילא: אני אומרת לפרוטוקול, שמייד עם חתימת ההסכם הקואליציוני ראש הממשלה התקשר אלי והודיע לי שהתפקיד הבא שלי יהיה תפקיד סגנית שר הפנים.

רוחמה אברהם-בלילא: לא קיבלתי שום שוחד, ואני דוחה את כל ההשמצות האלה.

רוחמה אברהם-בלילא: אני אומרת לך דבר אחד, חבר הכנסת אורי אריאל, ותזכור אותו: אני באה לעבוד במשרד הפנים ולגרום לכך שאותם תושבים שהיום נופלים בין הכיסאות במשרד הפנים יזכו לקבל יחס קצת יותר טוב, ולא רק זה, שלא לדבר על הרפורמות, שעוד נעביר אותן, ועוד ניפגש על דוכן הכנסת ונדבר על זה.

רוחמה אברהם-בלילא: עם סיום כנס החורף וטרם היציאה לפגרה ביקש ראש הממשלה לבצע את המינויים האמורים.

רוחמה אברהם-בלילא: לטענת הליכוד, היחס בין מרכיבי הקואליציה מאפשר מינוי שני שרים לליכוד, אולם לאור המחלוקת עם השותפה הקואליציונית, סוכם כי מפלגת העבודה תקבל מינוי של שר נוסף.

רוחמה אברהם-בלילא: מינוי השרים נדרש, בין היתר, גם לאור העובדה כי במשרד המדע ובמשרד הרווחה אין כיום שרים ממונים, ונדרש שר גם במשרד הקליטה, תיק שמחזיקה בו כעת שרת המשפטים במקביל.

רוחמה אברהם-בלילא: אכן, ראש הממשלה צירף גם סגן שר נוסף, וזאת על דעת השותפים הקואליציוניים, אולם נראה כי המועד וריבוי המינויים ביום אחד יצרו - - -

עבד-אלמאלכ דהאמשה: חברי הכנסת מש"ס, חברי הכנסת יצחק כהן, נסים זאב, אני מבקש קצת שקט, ולאפשר לסגנית השר להמשיך את דבריה.

רוחמה אברהם-בלילא: אין ספק, כי ריבוי המינויים ביום אחד עורר ביקורת ציבורית קשה.

רוחמה אברהם-בלילא: לנוכח הביקורת הציבורית הקשה הזאת, חבר הכנסת אריאל, גם לי היה קשה לקבל את התפקיד שלי.

רוחמה אברהם-בלילא: אני לא אתפטר, כי אני חושבת שיש לי הרבה מה לעשות במשרד הפנים, ואני עוד אעשה.

רוחמה אברהם-בלילא: לכן, לנוכח כל הביקורת והתגובות הציבוריות שהיו, לממשלה אין כל התנגדות להעביר את הדיון לוועדה בכנסת.

רוחמה אברהם-בלילא: תודה רבה, אדוני היושב-ראש.

עבד-אלמאלכ דהאמשה: תודה רבה לסגנית השר.

עבד-אלמאלכ דהאמשה: הצעה אחרת לחבר הכנסת יורי שטרן, בבקשה.

יורי שטרן: כבוד היושב-ראש, כבוד סגנית השר, בשביל מה כל בלבולי המוח האלה?

יורי שטרן: את יודעת לא פחות טוב מאתנו, שקיבלתם את התפקידים שלכם, גם אם אתם ראויים, כמוך – את ראויה ובהחלט יכולה לעשות הרבה עבודה – כתוצאה מתמיכה בראש הממשלה.

יורי שטרן: זה לא קשור לשום הסכם קואליציוני, זה קשור למאזן הכוחות בליכוד, וזה נלקח מקופת המדינה - חלוקת מתנות בהתאם להתנהגות הפוליטית, זה הכול.

יורי שטרן: וזו רק דוגמה אחת של ההתנהגות הזאת של ראש הממשלה.

יורי שטרן: אני מציע שהנושא הזה יועבר לוועדה לביקורת המדינה.

עבד-אלמאלכ דהאמשה: תודה רבה.

עבד-אלמאלכ דהאמשה: ארשה לסגנית השר להשיב, כי הפנית אליה דברים אישיים.

עבד-אלמאלכ דהאמשה: לפי התקנון, אם מפנים דברים באופן אישי לחבר הכנסת, זכותו להשיב.

רוחמה אברהם-בלילא: חבר הכנסת יורי שטרן, חבל שלא היית בכל הזמן שבו השבתי.

רוחמה אברהם-בלילא: בין היתר אמרתי, שבערב חתימת ההסכם הקואליציוני התקשר אלי ראש הממשלה אישית.

רוחמה אברהם-בלילא: לא קיבלתי את תפקיד סגן השר בתמורה להצבעה כזאת או אחרת.

רוחמה אברהם-בלילא: שוחחנו לא מעט בנושא ההתנתקות.

רוחמה אברהם-בלילא: אתה מכיר את העמדה שלי היטב, אתה יודע מה הדעות שלי.

רוחמה אברהם-בלילא: אני חושבת שזכותי כאמא וכאזרחית המדינה לומר דבר אחד: אני חושבת שתהליך ההתנתקות נכון למדינת ישראל.

רוחמה אברהם-בלילא: צידדתי בו מתחילת הדרך, ואני חושבת שלקחת את זה ולומר שזה אתנן פוליטי – אני חושבת, חבר הכנסת שטרן, שלגבי אתה צריך לחזור בך מהדברים.

עבד-אלמאלכ דהאמשה: תודה רבה לסגנית השר.

עבד-אלמאלכ דהאמשה: חבר הכנסת אריאל, אתה מסכים להעביר את הנושא לוועדה?

אורי אריאל: הוועדה לביקורת המדינה.

עבד-אלמאלכ דהאמשה: מישהו רוצה ועדה אחרת?

עבד-אלמאלכ דהאמשה: סגנית השר הציעה את ועדת הפנים.

עבד-אלמאלכ דהאמשה: יש לנו חילוקי דעות, נצביע וועדת הכנסת תקבע לאיזו ועדה להעביר.

עבד-אלמאלכ דהאמשה: בעד זה ועדה ונגד זה הסרה.

עבד-אלמאלכ דהאמשה: נא להצביע.

צבי הנדל: אני מציע מליאה.

צבי הנדל: הצבעה מס' 6 בעד ההצעה להעביר את הנושא לוועדה – 7 בעד ההצעה שלא לכלול את הנושא בסדר-היום – אין נמנעים – 1 ההצעה להעביר את הנושא לוועדה שתקבע ועדת הכנסת נתקבלה.

עבד-אלמאלכ דהאמשה: ברוב של שבעה תומכים, נמנע אחד וללא מתנגדים, הנושא יועבר לוועדת הכנסת, והיא תחליט לאיזו ועדה הוא יועבר הלאה.

עבד-אלמאלכ דהאמשה: חברי הכנסת, תם סדר-היום של כנס הפגרה.

עבד-אלמאלכ דהאמשה: הישיבה הסדירה הבאה היא בפתיחת כנס הקיץ, יום שני, ז' באייר התשס"ה, 16 במאי 2005, בשעה 16:00.

עבד-אלמאלכ דהאמשה: ישיבה זו נעולה.

עבד-אלמאלכ דהאמשה: תודה רבה.